Na Vladi i na poslanicima je da redefinišu međusobni odnos – Institut alternativa\nInstitut alternativa » Parlamentarni program » Na Vladi i na poslanicima je da redefinišu međusobni odnos\nObjavljeno 17. 11. 2021. 25. 11. 2021.\nNa Vladi i na poslanicima je da redefinišu međusobni odnos\nPostoji prostor da zakoni o Skupštini i o Vladi bolje urede međusobni odnos izvršne i zakonodavne vlasti, iako će on uvijek primarno zavisiti od političkog konteksta i parlamentarne prakse – zaključeno je na konferenciji u organizaciji Instituta alternativa (IA).\nKonferencija „Zakonodavna i kontrolna funkcija Skupštine Crne Gore” organizovana je danas u Podgorici, u sklopu projekta koji IA sprovodi uz podršku Nacionalne zadužbine za demokratiju (NED).\nMilena Muk iz Instituta alternativa je podsjetila da su i zakoni o Vladi i o Skupštini trebalo da budu pripremljeni do kraja ove godine. Ukazala je da je naročito promjenom vlasti i političkih okolnosti postalo jasno da su procedure izrade zakona u samoj Skupštini godinama zanemarivane.\nMuk je objasnila da za razliku od predloga koje upućuje Vlada, nije razrađena procedura analize uticaja propisa, koje poslanici i poslanice u sve većoj mjeri predlažu. „Na drugoj strani, oni ne koriste ni svoje nadležnosti za preispitivanje i kontrolu analiza uticaja propisa, koje za svoje zakonske prijedloge izrađuje Vlada. Primjera radi, mi smo javno kritikovali nepotpunost informacija i analiza koje prate Program „Evropa sad“. Na poslanicima i Službi Skupštine je da sprovedu provjeru podataka predstavljenih u analizama uticaja seta propisa koji su došli u Skupštinu. Da proces konsultovanja aktera, na kojima bi trebalo analize uticaja da se, između ostalog, zasnivaju, nije tekao kako treba od strane Vlade, govori nam i jučerašnje povlačenje zakona kojima se nastojalo ukinuti minimalno zagarantovano finansiranje određenih institucija“, dodala je ona.\nNedostavljanje traženih informacija od strane Vlade i oklijevanje poslanika i poslanica da predlažu zaključke i preporuke nakon kontrolnih saslušanja i razmatranja izvještaja institucija, pokazuje da osnaživanje kontrolnih mehanizama, izmjenama Poslovnika iz decembra 2020. godine, još uvijek nije prevedeno u opipljive pomake u praksi.\n“Ono što nam možda najslikovitije govori o rupama u komunikaciji između Vlade i Skupštine je činjenica da se izvještaji ministarstava uglavnom ne dostavljaju na uvid poslanicima, niti je takva praksa ikada postojala”, objasnila je Muk, uz napomenu da se u prethodnom periodu ipak desila smjena ministra, na osnovu tzv. asimetričnog glasanja i većine i opozicije, što jeste svojevrsni presedan u crnogorskoj parlamentarnoj praksi.\nBranka Bošnjak, potpredsjednica Skupštine Crne Gore, je ukazala da se Crna Gora trenutno nalazi u političkoj krizi, koja je prisutna od trenutka konstituisanja Vlade.\n„Kada postoji konstrukciona greška u samom konstituisanju Vlade koja nije izraz volje građana i kada je sistem nestabilan, onda je jako teško i tim sistemom upravljati i zato imamo probleme koje imamo od samog početka“, kazala je Bošnjak. Ona je dodala da mnogi ministri nemaju iskustva sa državnom upravom, ne poznaju dovoljno državni sistem i kako on funkcioniše i to se vremenom pokazalo. „Mnogi od ministara nisu ni znali kakva treba da bude komunikacija sa Skupštinom, da treba da postoji mišljenje za zakone, da postoji rok za to, da moraju da prisustvuju odborima i slično”, dodala je ona, naglasivši da su neophodni zakoni o Skupštini i o Vladi.\nIpak, Bošnjak je naglasila da je Skupština napravila neke značajne iskorake.\n„U prošlom sazivu nismo imali nijednu interpelaciju, a sada imamo tri i postoji volja da se Skupština kritički osvrne na rad Vlade”, naglasila je ona uz podsjećanje da smo u prethodnom periodu imali priliku i da čujemo da Vlada treba da bude nezavisna što je nezamislivo, jer Skupština treba da kontroliše Vladu.\nOna je ukazala i na problem nedostatka komunikacije između parlamentarne većine i Vlade prilikom pripreme zakona, koje rezultira negodovanjem Vlade na amandmane koje poslanici i poslanice naknadno ulažu. Bošnjak smatra i da se skupštinska služba sve manje bavi zakonodavnom ulogom, ali i da Istraživački centar i Parlamentarna budžetska kancelarija pružaju značajnu podršu poslanicima i poslanicama.\nDritan Abazović, potpredsjednik Vlade Crne Gore, kazao je da je tačno da postoji šum u komunikaciji između Vlade i Skupštine, ali da je taj šum obostran, jer je i vladajuća većina ta koja bojkotuje parlament.\n„Nikada nije bila veća transparentnost i stepen demokratije nego do sada i imamo situaciju da je sada svaki poslanik pojedinačno važan”, kazao je on, uz ocjenu da se transparentnost značajno povećala, o čemu svjedoči i veliki broj kontrolnih saslušanja.\nAbazović je ukazao da, čak i kada bi postojala najbolja zakonska rješenja, odnos Vlade i Skupštine bi isključivo zavisio od političkih odnosa.\n„Mi u ovom trenutku imamo politički problem i ne možemo da donosimo odluke u parlamentu“, dodao je Abazović, naglasiviši da su za tu situaciju krivi svi i da je potrebno iznaći zajednička rješenja.\n„Ovoj zemlji je potreban društveni konzensus“, ukazao je on, ali je naglasio da ne dijeli mišljenje da je ova Vlada manje transparetna od prošle i da su njeni predstavnici mnogo više prisutni u Skupštini. U prilog tome, prema njegovim riječima, govore i brojne pokrenute inicijative, ali i smjena ministra.\nMarija Popović iz Centra za građanske slobode je tokom diskusije ukazala da se mnogi zakoni utvrđuju od strane Vlade bez javne rasprave, i ukazala na spornu proceduru utvrđivanja Predloga zakona o medicinski potpomognutoj oplodnji.\nMarina Vujačić iz Udruženja mladih sa hendikepom Crne Gore, ukazala je na neprohodnost inicijativa civilnog društva u novom sazivu Skupštine, na primjeru njihove incijative održavanja plenarne sjednice povodom 3. decembra (Međunarodni dan osoba sa invaliditetom).\nUkazala je da Skupština nije uradila dovoljno u smislu prilagođavanja svojih prostorija osobama sa invaliditetom, uprkos saopštenjima iz Skupštine koja su na neprihvatljiv način ukazivala na napredak u tom smislu. Ona je naglasila da su sale na svim spratovima nepristupačne, da u plenarnoj sali postoji samo jedno mjesto za osobe sa invaliditetom, dok je i glavni ulaz nepristupačan s ozbirom na to da je samo sporedni prilagođen.\nDiskusija tokom drugog panela konferencije bila je fokusirana na rad skupštinskih radnih tijela, a naročito na rad pet odbora koje IA aktivno pratio u prethodnom periodu (Odbor za antikorupciju, Odbor za bezbjednost i odbranu, Odbor za ekonomiju, finansije i budžet, Odbor za politički sistem, pravosuđe i upravu, Odbor za ljudska prava i slobode).\nNikoleta Pavićević iz Instituta alternativa je ukazala da nijedan od pet posmatranih odbora nije realizovao više od polovine aktivnosti, predviđenih planovima rada za ovu godinu. Tome je doprinijela i Vlada Crne Gore, koja nije predviđenim tempom dostavljala svoje zakonske prijedloge Skupštini.\n„U našim analizama zabilježili smo i slučajeve u kojima se predstavnici izvršne vlasti nisu odazivali na pozive odbora da učestvuju u sjednicama, i na taj način se nisu u dovoljnoj mjeri pridržavali obaveza da za svoj rad polažu račune Skupštini ili da pruže doprinos njenom radu. Od posmatranih pet odbora, predstavnici izvršne vlasti najmanje su se odazivali pozivima Odbora za ljudska prava i slobode. Članovi ovog Odbora su i posebnim zaključkom izrazili zabrinutost da bi nastavak takve prakse mogao dovesti u pitanje dosadašnji multisektorski pristup u radu Odbora“, kazala je Pavićević.\nSamo je Odbor za bezbjednost i odbranu znajačjnije koristio kontrolne mehanizme, dodala je ona, uz podsjećanje da je čak dvije trećine svih kontrolnih saslušanja do oktobra sprovedeno u ovom radnom tijelu. Međutim, poslanici i poslanice najčešće ne donose zaključke i preporuke povodom održanih saslušanja.\n“Takav je primjer iscrpnog kontrolnog saslušanja ministra finansija u Odboru za ekonomiju, finansije i budžet o zaduživanju od 750 miliona eura putem emisije euroobveznica. Iako je poslužilo da poslanici dobiju odgovore na određena pitanja, nakon saslušanja Skupštini nisu predloženi konkretni zaključci”, pojasnila je Pavićević.\nOna je ukazala i da je uloga odbora u praćenju izvršenja budžeta zanemarena.\nSve u svemu, zaključak praćenja rada pet odbora je da oni nisu intenzivno radili u prethodnom periodu, da je često razmatranje izvještaja o radu institucija bilo samo štrik na putu do realizacije aktivnosti – a ne prilika za jačanje parlamentarne kontrole. Takođe, kontrolna saslušanja nemaju adekvatan epilog dok odbori često minimalistički posmatraju svoje nadležnosti u odnosu na zakonodavnu ulogu.\nMomo Koprivica, predsjednik Odbora za politički sistem, pravosuđe i upravu, je ukazao da je činjenica da je došlo do porasta zakonodavne inicijative i do porasta amandmana, ali i da bi bez toga Skupština bila prostorija za glasanje.\nUkazao je da je transparentnost parlamenta podignuta na izuzetan nivo, a podsjetio je i na izmjene Poslovnika iz decembra 2020. godine, kojima je udvostručen broj kontrolnih saslušanja koji se mogu inicirati na zahtjev opozicije, propisano prisustvo ministara kada se obrazlažu zakoni, i omogućeno da zadnja riječ na premijerskom satu pripadne poslanicima.\nPodsjetio je da je Odbor za politički sistem, pravosuđe i upravu održao najviše sjednica i da su imali intenzivnu i raznovrsnu aktivnost koja se nije svodila samo na razmatranje predloga zakona. „Konsultativna saslušanja su nepravedno zanemarena u odnosu na kontrolna, a dobar su način za prikupljanje informacija”, naglasio je Koprivica, uz napomenu da je Odbor kojim predsjedava imao najviše konsultativnih saslušanja.\nOn je kazao da postoji radna verzija Zakona o Skupštini, na kojoj bi trebalo dodatno raditi. Podsjetio je i da je Odbor za politički sistem, pravosuđe i upravu, povodom kontrolnog saslušanja v.d. državnog tužioca, predložio Skupštini sedam zaključaka.\nDaliborka Pejović, predsjednica Odbora za antikorupciju, ukazala je ovo radno tijelo nije matični odbor ni za jedan zakon, i podsjetila na raniji stav njenog prethodnika da bi taj odbor trebalo ukinuti. Sve to pokazuje da je potrebno nešto mijenjati u sistemu.\nOna se osvrnula i na manjakvosti zakonodavne uloge Skupštine: „Kada podnosimo inicijativu kao parlamentarci, obično izlazimo u susret određenoj ciljnoj grupi i ne gledamo širu sliku. Ne postoje mehanizmi učešća javnosti, procjene finansija, pa možemo doći u problem da li je budžet održiv“.\nOna je ukazala i da njene kolege često ne znaju kakav je karakter mišljenja stručnih službi, da li su obavezujući ili ne i kome služe. Pejović je pojasnila da u okviru Odbora pokušavaju da nađu sistemska rješenja da ne bi dolazili u “raspričavanje“ o problemima bez konkretnog rješenja. U pogledu međusobnog odnosa insitucija, naglasila je da nije svaka nezavisnost ista: postoji objektivna i apsolutna nezavisnost, a granica između njih nije uvijek jasna.\nPejović je najavila i da će Odbor za antikorupciju u narednom periodu pokušati da utvrdi metodologiju razmatranja predstavki, koje im dostavljaju građani i građanke.\nMilena Vuković Sekulović, zamjenica generalnog sekretara Skupštine Crne Gore, pojasnila je ulogu Službe Skupštine u pružanju podrške poslanicima i poslanicama. Naglasila je aktivnu ulogu Istraživačkog centra ali i Parlamentarne budžetske kancelarije, koja trenutno ima tri zaposlena koji izrađuju preglede budžeta i finansijske analize. Takođe, očekuju dodatnu podršku kroz projekat “InterPares“ kojim će ostvariti saradnju sa osam parlamenata zemalja članica Evropske unije (EU). Prioriteti koje su prepoznali za dobijanje dodatne podrške jesu upravo oni koje je IA naglasio u svojim analizama, a tiču se unapređenja zakonodavne uloge, post-zakonodavnog nadzora, ali i osnaživanje poslanika i poslanica da dobiju tražene informacije od strane Vlade.\nMarko Sošić iz Instituta alternativa je tokom diskusije ukazao da postoji vakuum kada su u pitanju finansijske procjene predloga zakona poslanika i poslanica, i da se oni previše oslanjaju na mišljenje Vlade. On je podsjetio da i sada u proceduri postoji Zakon o obeštećenju korisnica ranijih naknada za majke troje i više djece, koji značajno može uticati na budžet, a ima finansijsku procjenu od dvije rečenice.\nStevo Muk, predsjednik Upravnog odbora IA je tokom diskusije ukazao da postoji pregršt pitanja, koja povezuju zakone o Skupštini i o Vladi i da je potrebna zajednička komunikacija tokom njihove izrade, jer će regulisati međusobna prava i dužnosti i ne bi bilo dobro da se neka pitanja previše kasno otvore.\n„Potrebna je intenzivna komunikacija kako bi ta dva zakona bila usvojena u istom trenutku i prošla neku jedinstvenu raspravu“, kazao je Muk.


Zajednička izjava ambasadora PIC-a: Jasna poruka Dodiku! – Jedinstvena Bosna i Hercegovina\nObjavljeno\t 14. Oktobra 2021. od strane\thaler / Nema komentara na Zajednička izjava ambasadora PIC-a: Jasna poruka Dodiku!\nOHR je objavio Zajedničku izjavu ambasadora Upravnog odbora Vijeća za provedbu mira.\n– Ambasadori Upravnog odbora Vijeća za provedbu mira (PIC) još jednom potvrđuju da je za građane Bosne i Hercegovine od ključne važnosti da institucije funkcioniraju na svim nivoima vlasti, uključujući i Oružane snage BiH, te da svi politički predstavnici imaju odgovornost da učestvuju u njihovom radu kako bi služili onima koji su ih izabrali. Bez zalaganja i saradnje nema prijeko potrebnih reformi – posebno onih koje se odnose na vladavinu prava, koje su od ključne važnosti kako bi BiH mogla krenuti dalje na putu ka EU – a građani BiH nikada neće biti u mogućnosti u potpunosti ostvariti svoje pravo na mirnu, demokratsku i prosperitetnu budućnost.\nBrisel: Oni koji ugrožavaju BiH nisu prihvatljivi EU\nJerusalem Post: Predstavljena ‘Iranska željezna kupola’


Служен помен за 69 српских жртава у Скеланима - Небојша Вукановић инфо – Требиње\nU Skelanima je danas služen pomen za 69 žrtava zločina nad srpskim civilima, nejači i vojnicima koje su na današnjih dan, 16-og januara 1993. godine počinili pripadnici Armije BiH pod komandom Nasera Orića. Napad na Skelane počeo je u zoru, a najviše civila stradalo je na mostu koji iz centra Skelana vodi preko Drine u Srbiju, a napadnuta je i Bajina Bašta u Srbiji, koja je od Skelana udaljena svega nekoliko stotina metara.\nNajmlađa žrtva Aleksandar Dimitrijević imao je 4 godine, njegov brat Radisav svega 11, a najstarija ubijena starica imala je 80 godina. Cvetko Ristić izgubio je cijelu porodicu a samo pukom srećom preživio je pokolj u kome su ubijeni i živi spanjeni njegov otac, majka, sestra i brat.\nNažalost niko nikada nije odgovarao za ubijanje 69 Srba i civila u Skelanima, kao ni u Kravici, Zalazju, Ježestici, Bratuncu, Kamenici i drugim stratištima, i Skelani su samo jedan u nizu nekažnjenih zločina.\nPokoj duši svim žrtvama, a zanimljivo da su na pomen došli i bivši pripadnici Armije BiH i HVO-a kako bi odali počast ubijenim srpskim civilima.\nUskoro objavnjujem dva video priloga i razgovor sa bivšim borcima Armije BiH i HVO-a, Hrvatima i Bošnjacima, koji otvoreno i hrabro govore o dešavanjima u poslednjem ratu i osuđuju zločine koje su počinili njihovi saborci te traže pravdu za srpske žrtve.


Merkelova se vraća akademskoj karijeri - 31.08.2019, Sputnik Srbija\nMerkelova se vraća akademskoj karijeri\nNemačka kancelarka Angela Merkel nagovestila je danas da bi mogla da se vrati u akademsku karijeru po isteku trenutnog mandata 2021. godine. 31.08.2019, Sputnik Srbija\n„Svi fakulteti koji su mi dodelili počasne doktorate mogu da očekuju poziv od mene kada više ne budem kancelarka“, izjavila je Merkel u „HHL“ školi za menadžment u Lajpcigu, prenosi Rojters.\nTamošnjim studentima poručila je da će sledeći put kada uđe u obrazovnu ustanovu ostati duže, nasuprot današnjem kratkom govoru.\nRojters navodi da se već dovodi u pitanje da li će Merkelova u celini istrajati u svom mandatu, prenosi Tanjug.\nKoalicionim partnerima i njenoj stranki preti gubitak podrške zbog rasta popularnosti ultradesničara, što će dovesti do još većih tenzija, navodi agencija.\nMerkelova je već prošle godine odstupila sa liderske pozicije u svojoj Hrišćansko-demokratskoj uniji posle loših rezultata na parlamentarnim izborima i već tada je najavila da će joj ovo biti poslednji mandat.


Foto: Ilustracija | Uhapšen muškarac koji je osumnjičen da je platio 100.000 evra za ubistvo brata\nZlatan Čekić 03.09.2019 14:58 16:06\nBIHAĆ - Rasima Demirovića (55) iz Bihaća uhapsili su danas pripadnici Federalne uprave policije po naredbi Tužilaštva USK zbog osnovane sumnje da je počinio krivično djelo podstrekavanje na ubistvo.\nIz FUP-a su naveli da je on osumnjičen da je u prethodnom periodu angažovao određena lica s područja Hercegovačko-neretvanskog kantona da za iznos od 100.000 eura izvrše likvidaciju njegovog brata Bajana i da nanesu teške tjelesne povrede njegovom sinu Nevresu, koje bi za posljedicu imale određeni stepen invaliditeta.\nU sklopu istrage po ovom slučaju, federalni policajci su, na osnovu naredbe Kantonalnog suda Bihać, obavili pretres stambenih objekata i vozila na dvije lokacije u Bihaću koje koristi osumnjičeni.\nIz FUP-a su naveli kako su prilikom pretresa pronađeni i privremeno oduzeti određeni predmeti koji mogu poslužiti tokom istrage, a radi se o deset mobilnih telefonskih aparata s pripadajućim SIM karticama, računarskoj opremi, oružju, municiji te drugim predmetima koji su korišteni za pripremanje izvršenja predmetnog krivičnog djela.\n"Osoba lišena slobode će biti kriminalistički obrađena te će uz izvještaj o počinjenom krivičnom djelu u zakonskom roku biti predata Kantonalnom tužilaštvu Unsko-sanskog kantona. Nastavljaju se aktivnosti na realizaciji ove operativne akcije", naveli su u saopćenju iz FUP-a.\nIz MUP-a USK su obavijestili kako su u ovoj akciji samo asistirali i pružili podršku kolegama iz federalne policije, te da ne mogu dati podrobnije informacije o svemu, a iz Tužilaštva USK da će, nakon što preuzmu osumnjičenog, biti određene dalje zakonske radnje u ovome slučaju.


Odluka Gradskog vijeća: Dobitnicima Šestoaprilske nagrade 7.000 KM - Klix.ba\nBiH Odluka Gradskog vijeća: Dobitnicima Šestoaprilske nagrade 7.000 KM\nOdluka Gradskog vijeća: Dobitnicima Šestoaprilske nagrade 7.000 KM\n23.12.2013. u 15:14\nGradsko vijeće je na današnjoj sjednici usvojilo Odluku o privremenom finansiranju Grada Sarajeva od 1. januara do 31. marta 2014. godine, jer budžet Grada Sarajeva za narednu godinu neće biti moguće usvojiti do posljednjeg dana ove godine.\n"Privremeno finansiranje Grada Sarajeva izvršavat će se srazmjerno sredstvima utrošenim u istom periodu 2013. godine", kazala je za Agenciju Fena Firdevsa Bračković, pomoćnica gradonačelnika za finansije.\nUtrošena sredstva u prva tri mjeseca ove godine iznose više od dva miliona KM. Na današnjoj sjednici usvojen je i Program rada Gradskog vijeća za narednu godinu.\nOdlučeno je da "Šestoaprilska nagrada Grada Sarajeva“ u 2014. godini iznosi 7.000 KM za pojedinačnu, a isti iznos će se biti i za članove grupne "Šestoaprilske nagrade Grada Sarajeva“ u narednoj godini.


Vesti online / Vesti / Srbija / Tači zbog Srbije kritikuje Johanesa Hana\nTači zbog Srbije kritikuje Johanesa Hana\nPredsednik samoproglašenog Kosova Hašim Tači kritikovao je rukovodstvo EU zbog, kako tvrdi, nedostatka vizija, efikasnosti i hrabrosti u politici prema zapadnom Balkanu.\nKosovo je Kosovo, Albanija je Albanija i niko ne želi promene granica, tvrdi Hašim Tači\nOn komesaru Johanesu Hanu prebacuje da brine samo o Srbiji.\nTači, koji se danas sastao s predsednikom Austrije Aleksanderom van der Belenom u Beču, rekao je, u intervjuu agenciji APA, da Evropska komisija mora promeniti svoj pristup.\n- Kašnjenje EU ne može da se opravda - naveo je on, napominjući da dok šefica evropske diplomatije Federika Mogerini pokušava da održi istovetnu dinamiku u politici prema zapadnom Bakanu, Han nažalost nije prisutan u jugoistočnoj Evropi.\nTači se posebno požalio na izjave Hana krajem aprila prilikom posete Beogradu, kada je, posle izjava albanskog premijera Edija Rame i samog Tačija o težnjama ka ujedinjenju Albanaca, rekao da se radi o "raspirujućim izjavama" pojedinih vodećih političara u regionu.\n* Tači tvrdi: Srbija ima plan za podelu Kosova, ali do toga neće doći\nKosovski predsednik naglašava, u vezi s "velikom Albanijom", da je "Kosovo, Kosovo, Albanija, Albanija" i da niko ne želi promene granica.\n- Komesar Han se brine samo o Srbiji i nijednoj drugoj zemlji na zapadnom Balkanu - kritikovao je Tači ističući da je to bilo vidljivo nedavnom "izjavom koja je za žaljenje".\nOn je zatražio veće i promenjeno angažovanje EU u regionu, posebno zbog mogućnosti uticaja Rusije.\n- EU ne sme Balkan da posmatra samo tehnokratski, na osnovu poglavlja prema katalogu kriterijuma koje treba odraditi - kazao je Tači.\nO kašnjenju EU\nOn je rekao da, ako EU bude delovala "više strateški i aktivnije", to može zatvoriti prostor Rusiji za delovanje i destabilizaciju regiona.\n"Ako EU i dalje bude kasnila, Rusija neće ostati samo jednostavan posmatrač događaja na Balkanu, već naprotiv iskoristiće svaku mogućnost da poveća svoju ulogu", smatra je Tači.\nOn se posebno osvrnuo na navodni direktni uticaj Moskve na separatističku retoriku u srpskom entitetu Bosne i Hercegovine.\n- Dok političke vođe u Srbiji govore u korist EU, njihovo srce i dalje kuca za svog saveznika Rusiju - uveren je Tači.\nŠto se tiče napredovanja Kosova ka EU, Tači je rekao da je poslednji kriterijum, koji je Unija postavila za viznu liberalizaciju, usvajanje sporazuma o demarkaciji sa Crnom Gorom, u poslednjem trenutku postavljeno, kao i da je ono sporno na Kosovu.\nNavodeći da ima nadstranačku funkciju, Tači je ipak poručio budućoj vladi da od nje očekuje transformaciju kosovskih bezbednosnih snaga u regularnu vojsku, kao i, kako tvrdi, formiranje Zajednice srpskih opština.\nU intervjuu, iako je rekao da neće da govori o partijskoj politici, pohvalio je šefa DPK Kadrija Veseljija za "njegov veoma evropski stav".\nTo što bi se nakon izbora mogao formirati front protiv Specijalnog suda za ratne zločine Tači je rekao da je "čitav narod Kosova bio u ratu, i ne postoji na Kosovu razlika između ljudi rata i ljudi mira".\nAleksandar van der Belan


Verujem da će Obradović i Radonjić forsirati naše igrače: Tomašević istakao za 24sedam da je to jedini spas za srpsku košarku - 24sedam Verujem da će Obradović i Radonjić forsirati naše igrače: Tomašević istakao za 24sedam da je to jedini spas za srpsku košarku - 24sedam\nPartizan će se povratkom Obradovića ponovo boriti za trofeje: Tepić za 24sedam istakao koliko znači Žoc za crno-bele\nSrbija je prvi favorit za olimpijsko zlato: Ne kladite se protiv basket GOAT-a!\nTata mu je s Partizanom pokorio Evropu, a on traži NBA šansu: Srbin trenirao s Lejkersima\nIz Dalmacije kreću ka prstenju: Partizan objavio kalendar ABA lige, prvi derbi sredinom novembra\n– Upravo su dolazak Kalinića i Avramovića najbolji pokazatelj da možemo da idemo u tom pravcu, odnosno da akcenat u klubovima bude na našim igračima. To je jedini spas za srpsku košarku. Kad se setim kako je bilo prethodnih sezona, ovo su stvarno pozitivne stvari i pomak na bolje u svakom pogledu. Mislim da je to ključ opstanka naše košarke, a siguran sam da tako misle Obradović i Radonjić.\nRisto Jovanović: Svako je važan, nebitno da li se on zvao Jusuf, Janko ili Marko\nRomana Panić bila je u zatvoru zbog pljačke bankomata, sad tvrdi: To je trebalo da se desi!\n#Dejan Radonjić #Dejan Tomašević #Košarkašaki savez Srbije #Željko Obradović


Samooplodnja budžetskog novca\nPočetak Aktuelno Pod lupom Samooplodnja budžetskog novca\nDatum kreiranja: nedelja, 19 jun 2016\nMinistar privrede od 2014 (možda i ubuduće), Željko Sertić, u intervjuu za "Insajder" hvali sadašnji sistem podrške investitorima u odnosu na stanje iz doba "prethodnika" (u stvari se misli na doba kada su se kadrovi iz G17/URS bavili ovim temama). Da su stvari u pogledu dodele podsticaja sada uređenije nego ranije, nema sumnje, mada je veličanje Zakona o ulaganjima čiji je tekst ministarstvo skrivalo "kao zmija noge" ili nadzora od strane Komisije za kontrolu državne pomoći, koja redovno odobrava subvencije, u najmanju ruku neprimereno.\nIzmeđu ministra Sertića i Dinkića, postoji međutim jedna velika konstanta - neargumentovano iznošenje podataka o isplativosti davanja subvencija. Ili, rečima samog ministra “Jedan evro u smislu podsticaja vraća 3,17 evra za manje od dve godine kroz samo poreze i doprinose” (videti na 18:29 na snimku). Kada bi tako nešto bilo istina, onda bi logično bilo da narodni poslanici odmah izglasaju rebalans budžeta i sve raspoložive novce daju odmah za podsticaj investitorima, ili da za istu namenu uzmu bar 10 milijardi evra kredita, pa da se zatim u taj isti budžet, vrati tri puta veća suma.\nDa sa računicom nešto nije u redu moglo bi se zaključiti na osnovu nekih podataka koji su objavljeni u istom serijalu. Na primer, za ugovor sa firmom Mei Ta, navodi se da je podsticaj bio 22,7 miliona evra. Ako su npr. porezi i doprinosi po radniku vredni oko 200 evra, za 24 meseca to je manje od 5 hiljada evra. Znači, za ovih 22,7 miliona evra bi investitor trebalo da zaposli i da plaća poreze i doprinose dve godine za oko 4600 radnika, da bi se otplatilo navedeno državno davanje. Da bi se došlo do ministrovog koeficijenta na tom primeru Mei Ta bi trebalo da zaposli i plaća dve godine platu za oko 15.000 radnika. U stvarnosti, ugovor sadrži obavezu da će zaposliti 700 i nešto, a političari pričaju o zapošljavanju 1.400 ljudi.\nNaravno, sve i da je podatak koji je ministar izneo tačan, on bi bio nepotpun. Naime, trebalo bi uzeti u obzir i to da će zaposleni za koje se plaćaju ovi doprinosi po tom osnovu imati veće penzije (budući trošak PIO fonda), zatim izgubljenu dobit na strani onih koji su finansirali ove podsticaje (npr. postojeće firme koje su, da plaćaju manje poreze i doprinose i same mogle da zaposle neke druge radnike). Postoje i pitanja koja dodatno usložnjavaju stvar – npr. da li su nove investicije dovele do zapošljavanja ljudi koji su i inače bili bez posla ili ljudi koji su već radili u nekim konkurentskim preduzećima.\nTS je zahtevom zatražila dokumenta od Ministarstva privrede - eventualno postojanje analiza na kojima se zasnivaju ministrove tvrdnje.


Sainz na dohvat od pobede na Dakar reliju 2018. - Dmotion\nSainz na dohvat od pobede ...\nCarlos Sainz pobednik Dakar relija ...\nby Aleksandar Ugljesic January 20, 2018\nCarlos Sainz je sve bliže pobedi na Dakar reliju 2018. ali od dvostrukog podijuma za Peugeot neće biti ništa\nPredposlednja etapa Dakara je pokazala da ništa nije završeno sve do cilja. Iako je delovalo da će Peugeot na svom oproštaju od Dakara doći do dvostrukog podijuma, jedno drvo se isprečilo na tom putu. Naime, Stephen Peterhansel, koji iza sebe ima čak 13 pobeda na Dakaru, je već na početku brzinskog ispita udario u drvo, iščašio palac i oštetio upravljački sistem na svom Peugeot 3008DKR Maxi. Iako mu je timski kolega Cyril Despres pomogao da se vrati do neutralne zone gde je popravljen Peterhanselov bagi, ceo trud na prethodnih 12 deonica otišao je u nepovrat. Za to vreme, Sainz se čuvao nevolja, i održavao svojih 46 minuta prednosti ispred, sada drugog, Nassera Al-Attiyaha, koji je pobedio na 13 brzinskom ispitu. Pored pobede Al-Attiyaha na specijalnom ispitu dugom 368 kilometara, Toyota je dobila nagradu za sav uloženi trud na ovogodišnjem Dakaru. Lucio Alvarez i Giniel de Villiers, takođe u Toyoti Hilux zauzeli su drugo i treće mesto, pa se japanska fabrika može pohvaliti trostrukom, ali samo etapnom, pobedom na Dakaru 2018.\nPreostala je još samo jedan brzinski ispit od 120 kilometara u blizini Cordobe, a osim ako se ne dese neki veliki udesi ili kvarovi, teško da će se promeniti generalni poredak koji je trenutno Sainz, Al-Attiyah, Giniel de Villiers, odnosno Peugeot, Toyota, Toyota.\nKod motociklista, prošlogodišnji drugoplasirani Matthias Walkner je sve bliže pobedi. Iako je 13. etapu pobedio Toby Price, njegov timski kolega na KTM-u je u najboljoj poziciji da sačuva prednost i završi kao pobednik Dakara 2018. Austrijanac Walkner je startovao sa 32 minuta prednosti, od koje je pažljivom vožnjom izgubio samo malo manje od 10 minuta. Iako Walkner deluje siguran na čelu, u preostalih 120 kilometara je velika šansa da će doći do ozbiljne borbe za drugu i treću poziciju, za koju se bore Kevin Benavides na Hondi i Toby Price na KTM-u, između kojih je razlika mao više od pet minuta.\nNova Kia Ceed u niskom startu pred Ženevu\nNova Kia Ceed će doživeti svetsku premijeru na ovogodišnjem salonu automobila u Ženevi. Ceed ...


Politika privatnosti | Najpovoljniji kablovski i bežični internet i televizija u Beogradu - Wireless Internet i TV Provajder - KBCnet ISP\nNaslovna › Vaš KBCnet › Politika privatnosti\nKBCnet je posvećen zaštiti svih informacija koje sakuplja i čuva o Vama. U narednom tekstu možete saznati više o našoj politici privatnosti i načinu na koji koristimo i obrađujemo lične podatke koje primamo i sakupljamo od naših korisnika.\nKorisnici naših usluga smatraju se upoznatim i saglasanim sa navodima iz ove politike.\nKBCnet sakuplja sve informacije od korisnika, zavisno od tipa formulara koji se popunjava, uključujući ime, adresu, broj telefona, faksa, email adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promena koje su naznačene na sajtu..\nKada se korisnik registruje, KBCnet će tražiti podatke u toku registracije u cilju pružanja informacija i usluga koji se traže, kao i za marketing, prodaju i razvoj proizvoda i usluga. KBCnet takođe prikuplja informacije korisnika usluga o aktivnostima na web sajtu preko log zapisa na web serveru.\nOsim u slučajevima registracije, KBCnet može prikupljati lične podatke koje korisnik popuni prilikom učešća na manifestacijama, promocijama, takmičenjima, on-line anketama koje organizuje KBCnet ili neko od partnera.\nPrvenstveni cilj KBCnet-a prilikom prikupljanja ličnih podataka jeste pružanje željenih usluga našim korisnicima, kao i unapređenje kvaliteta usluga.\nKBCnet se bavi obradom i istraživanjem prikupljenih ličnih podataka iz različitih izvora zbog boljeg razumevanja potreba i interesovanja korisnika.\nOsim u slučaju da se aktivno opredelite da ne primate informacije od KBCnet-a, periodično se dobijaju informacije, kao što su akcije, izmene ili nove usluge, kao i KBCnet bilten.\nKBCnet ne ustupa, prodaje, niti deli lične podatke korisnika trećim licima osim u slučaju nabavke proizvoda ili pružanja usluge na zahtev korisnika.\nKBCnet može koristiti informacije u cilju održavanja kontakta sa korisnicima i obaveštavanja o razvoju licnog biznisa. I u ovom slučaju korisnici imaju mogućnost da se ispišu da mailing liste.\nUkoliko korisnik ne želi da prima promotivni materijal koji se tiče proizvoda i usluga partnera, i naglasi ovaj izbor prilikom predaje ličnih podataka, KBCnet će poštovati korisnikov izbor .\nKBCnet može povremeno objaviti statisticke podatke opšteg tipa trećim licima-broj posetilaca sajta, pritom informacije pomoću kojih se može identifikovati pojedinac neće biti uključene.\nKBCnet garantuje da striktno primenjuje sve standardne bezbednosne mere štiteći lične podatke sakupljene od svojih korisnika.\nKBCnet zadržava pravo da ažurira ili izmeni ovu politiku u bilo kom trenutku. Ukoliko KBCnet izvrši izmenu ove politike, nova verzija će biti postavljena na web sajt KBCnet-a. Korisnici treba da redovno pregledaju stranicu sajta, kako bi u svakom trenutku bili upoznati sa politikom privatnosti KBCnet-a.\nKBCnet je otvoren za sve vrste sugestija od strane korisnika.\nKorisnik je slobodan da kontaktira KBCnet za dobijanje više željenih informacija.


Violeta Milićević 28. marta 2016.\nU Galeriji Sinagoga u Nišu možete pogledati izložbu „ 27. mart – uzroci i posledice“. Izložba je podsećanje na martovske događaje pre 75 godina, koji su opredelili dalji tok istorije na srpskim i jugoslovenskim prostorima.\n„Dvadeset sedmi mart je jedan od najvažnijih datuma u novijoj istoriji naše zemlje. Mi smo kroz ovu izložbu želeli da da prikažemo kako je izgledalo pristupanje Kraljevine Jugoslavije Trojnom paktu, ali centralni deo izložbe predstavlja upravo 27. mart, dan kada se desio državni udar. Na ovoj izložbi mogu da se vide fotografije iz cele zemlje, ali moram da priznam da je akcenat stavljen na Niš i na južnu i jugoistočnu Srbiju. Osim fotografija mogu se videti i dokumenta iz tog perioda, kao i predmeti koji se nalaze u zbirkama Narodnog muzeja u Nišu.“, kaže autor izložbe Ivan Mitić.\n27 mart Galerija Sinagoga Ivan Mitić Nebojsa Ozimic uzroci i posledice


Dodik u Trebinju: Izetbegović je izgubio sve na političkom polju - Moja Hercegovina\nPočetna / Dodik u Trebinju: Izetbegović je izgubio sve na političkom polju\nBosna i Hercegovina • Federacija BiH • Hercegovina • Republika Srpska • Trebinje • Vijesti\nDodik u Trebinju: Izetbegović je izgubio sve na političkom polju\n26. Maja 2017. 19:06\nTREBINJE – Tokom svoje posjete Trebinju, predsjednik Republike Srpske Milorad Dodik osvrnuo se na izjavu Bakira Izetbegovića u kojoj ga je optužio da već deceniju zaustavlja i slabi BiH, rekavši da je Bakir Izetbegović čovjek koji je sve izgubio na političkom polju, te da on nema povjerenje u BiH kao državu.\n“Ja podržavam dejtonsku BiH, koji predviđa gotovo samostalni entitet u BiH, Republiku Srpsku. SDA godinama pokušava da promoviše duh Dejtona, a ne slovo Dejtona, ja sam se tome suprotstavio. Zna se da ja nemam povjerenje u BiH i onaj tip koji je držao lažnu rezentaciju na odboru kongresa u SAD rekao je da BiH prijeti da postane propala država. Bakir je čovjek koji je na svim poljima izgubi u politici, izgubio je političku partiju, izgubio je Srebrenicu, izgbio je Bihać, Kladušu, 4 poslanika, izabrao partnere s kojima ne može nista da uradi”, rekao je Dodik.\nDodik je danas u Trebinju rekao da mu je važna snažna RS i to da je SNSD 2006. prekinuo prenos nadležnosti i da je ova stranka u fazi da vratimo te nadleznosti.\nSNSD će povući podršku Trniniću\nPredsjednik SNSD-a Milorad Dodik rekao je danas u Trebinju da će ova stranka prvom prilikom povući podršku ministru saobraćaja i veza Srpske Neđi Trniniću, jer je izigrao njihovo povjerenje. Dodik je rekao da su se neki ljudi “zaigrali u ministarstvu”, dodajući da je Trninić i kao predsjednik DNS-a u Bratuncu izigrao povjerenje SNSD-a na lokalnom nivou, prenosi Srna.\n“Činjenica je da je SNSD na lokalnim izborima u Bratuncu ostao bez svog kandidata i podržao kandidata DNS-a, a kasnije DNS je napravio neku drugu skupštinsku većinu. Danas SNSD od 13 potrebnih mandata u lokalnoj skupštini ima 12, a DNS četiri odbornika koja su se priklonila SDA i SDS-u”, naveo je Dodik. On je poručio Trniniću da tako ne može da radi sa SNSD-om.\n“Sa 29 glasova SNSD-a izabran je za ministra u Vladi Republike Srpske i mi ćemo prvom prilikom povući našu podršku”, rekao je Dodik i dodao da su informacije koje je danas saznao u Bratuncu potpuno diskvalifikovale Trninića. Dodik je najavio da će o svemu razgovarati sa predsjednikom DNS-a Markom Pavićem. Na pitanje novinara da li će biti rekonstrukcije Vlade Republike Srpske, Dodik je odgovorio da to nije njegov posao, već premijera, ali da se o tome ne razmišlja. “Odlazak jednog ili dva ministra nije rekonstrukcija”, rekao je Dodik.\nDodik je istakao i da vjeruje u novu administraciju SAD-a i da podržava politiku koja se neće miješati u unutrašnju politiku drugih zemalja.\nOznakeBakir Izetbegović dns Milorad Dodik snsd


Naslov: EL: Fener slavio u grotlu Pionira Pet Nov 08, 2013 9:32 pm\nCrno-beli sada imaju skor 1-3 u A grupi, dok je timu Željka Obradovića ovo bila 12. vezana pobeda u svim takmičenjima na startu sezone. U narednoj rundi crno-beli gostuju CSKA u Moskvi.Tok meča:\nU poslednjoj sekundi prve deonice pogodio je i Dalo pa je Partizan imao +4 (17:13).Tok meča:\nU poslednjoj sekundi prve deonice pogodio je i Dalo pa je Partizan imao +4 (17:13).Ništa se u igri Partizana nije promenilo ni na startu druge deonice. Snažna odbrana pravila je probleme i skupocenom turskom timu, a na drugoj strani je Kinzi poenima uz faul doneo crno-belima i +7 (20:13).\nNakon minuta odmora Partizan je prvi put stigao i do dvocifrenog vođstva nakon poena Milutinova (30:19), ali usledila je serija 5-0 gostiju (trojka Bjelice) i Vujošević je uzvratio tajm-autom. Seriju Fenera od 9-0 prekinuo je Lovernj (32:28), a problem za Partizan bila su rana četiri faula Muslija.U samom finišu prvog dela Partizan je iskoristio nekoliko grešaka rivala (loše izvođejnje ispod koša), razigrao se i Bogdan Bogdanović, pa je srpski šampion nakon 20 minuta vodio 38:30.\nIgra je u trećoj deonici u drugom planu, ali Partizan je uspeo da zadrži vođstvo sve do 27. minuta kada je Bogdanović pogodio trojku za 52:51. Fener je počeo da pogađa trojke u trećoj deonici, ali Partizan se nije predavao. Veoma borben bio je Lovernj, pa su gosti posle 30 minuta imali samo tri poena viška (60:57).Gosti su sa dobrim šutom nastavili i na startu poslednje deonice, pogodili su Preldžić i Bogdanović i Fener je u 33. minutu došao do plus sedam (68:61). Atmosfera je u tim trenucima potpuno pala u Pioniru, pa je i gostima bilo mnogo lakše da dolaze do poena.


Ubedljivi Leverkuzen i Gladbah, Kostić asistirao\nFudbaleri Bajera iz Leverkuzena i Borusije iz Menhengladbaha zabeležili su ubedljive pobede u 27. kolu Bundes lige.\nKostić: Sanjao sam, a sada igram za Srbiju\nFudbaler Štutgarta Filip Kostić rekao je da mu se ispunio san, jer je dobio poziv selektora Radovana Ćurčića u najjaču selekciju Srbije.\nBundes: "Švabe" u nokdaunu, Dortmund je onaj stari\nU jedinoj utakmici 22. kola Bundes lige u petak, Štutgart je kao domaćin izgubio od Dortmunda 3:2, a na protivničkim stranama igrali su Neven Subotić i Filip Kostić.\nBundes: Roben na koti 100, velika pobeda "švaba"\nOčekivano Bajern nije imao nikakvih problema sa Frajburgom. Nemački prvak slavio je 2:0 i tako ostvario 13. pobedu u 16. kolu Bundes lige.\nVIDEO: Prvenac Kostića u Bundes ligi\nMladi reprezentativac Srbije Filip Kostić postigao je prvi gol u Bundes ligi. On je u 72. minutu doneo Štutgartu pogodak za bod "švaba" u Majncu - 1:1.\nBundes: Volksvagen brži od Mercedesa, svi Srbi poraženi\nVolfsburg je protutnjao Štutgartom i produžilo seriju na pet pobeda u svim takmičenjima, "davljenik" Verder se "probudio" u Majncu, dok je Leverkuzen napravio kiks u Hamburgu.\n17:27 >> 20:23\nKostićevo "ne" Crnogorcima\nMladi reprezentativac Srbije Filip Kostić odbio je ponudu Fudbalskog saveza Crne Gore.


Predsjednik Čubrilović učestvovao u maršu "Besmrtnog puka" i položio vijenac na spomeniku žrtvama fašizma u Banjaluci povodom obilježavanja Dana pobjede nad fašizmom | NSRS\nPredsjednik Čubrilović učestvovao u maršu "Besmrtnog puka" i položio vijenac na spomeniku žrtvama fašizma u Banjaluci povodom obilježavanja Dana pobjede nad fašizmom\nPredsjednik Narodne skupštine Republike Srpske Nedeljko Čubrilović danas je u Banjaluci prisustvovao centralnoj manifestaciji povodom obilježavanja 9. maja, Dana pobjede nad fašizmom.\nObilježavanje Dana pobjede nad fašizmom počelo je maršom „Besmrtnog puka“ sa Trga Krajine prema Trgu palih boraca NOR-a u kojem su učestvovali predsjednik Čubrilović, predsjednica Republike Srpske Željka Cvijanović, delegacija Vlade Republike Srpske, ambasador Ruske Federacije u BiH Petar Ivancov, ostale zvanice i brojni građani.\nUčesnici kolone su nosili slike svojih predaka, učesnika Drugog svjetskog rata, zastave ratnih jedinica i transparente sa prigodnim porukama radi podsjećanja na vojnike i civile iz NOR-a koji su dali živote u borbi protiv fašizma.\nPotom su predsjednik Čubrilović, predsjednica Republike Srpske Željka Cvijanović, izaslanik srpskog člana Predsjedništva BiH Radovan Kovačević, te delegacije Vlade Republike Srpske, Vijeća naroda, SUBNOR-a, ambasade Rusije u BiH položili vijence na spomenik žrtvama fašizma.\nPredsjednik Čubrilović je izjavio da ima mnogio razloga da se 9. maj obilježava sa ponosom i sjećanjem na ogromne žrtve, ali i sa porukom da se ovaj zločin nigdje i nikada više ne ponovi.\n"Srpski narod je dao ogromnu žrtvu u brobi protiv fašizma i među prvima u Evropi je ustao protiv tog zla", istakao je predsjednik Čubrilović.\nVijence su položili i generalni konzul Republike Srbije u Banjaluci Vladimir Nikolić, zamjenik gradonačelnika Banjaluke Srđan Amidžić, te delegacije logoraša iz Drugog svjetskog rata, organizacija proisteklih iz odbrambeno-otadžbinskog rata, Oružanih snaga BiH i Trećeg pješadijskog /Republika Srpska/ puka Oružanih snaga BiH.\nPredsjednica Republike Srpske Željka Cvijanović istakla je da je 9. maj 1945. godine predstavlja jedan od najznačajnijih datuma u svjetskoj istoriji, jer je na taj dan poražena ideologija terora i zla koja je širom Evrope, ali i cijelog svijeta, iza sebe ostavljala logore smrti, razorene države, gradove i sela, kao i masovne zločine, uključujući i one najmonstruoznije poput genocida i holokausta.\n"Okupili smo se danas da kao jedna od pobjedničkih nacija u Drugom svjetskom ratu obilježimo Dan pobjede nad fašizmom i drugim zločinačkim ideologijama koje su iz njega proizašle. Ponosni smo što smo zajedno sa drugim slobodarskim narodima Evrope dali svoj doprinos slomu fašizma i odbrani onih ideala i vrijednosti koje su utkane u tadašnju novu Evropu, a danas žive kroz život našeg naroda i rad naših institucija u Republici Srpskoj", istakla je Cvijanovićeva.\nMarš "Besmrtnog puka" se održava u više od 500 gradova svijeta, u Banjaluci je organizovan treći put.


Mihajlović: Srpske svetinje ne može da čuva onaj ko ih je rušio\nPotpredsednica Vlade Srbije Zorana Mihajlović izjavila je danas da oni koji su rušili srpske crkve i manastire na Kosovu i ne mogu da ih u narednom periodu čuvaju i apelovala na Unesko da ne donese odluku u korist Prištine.\nOna je povodom odluke Izvršnog saveta Uneska da na dnevni red uvrsti zahtev Kosova za prijem u tu instituciju rekla da Vlada Srbije i njeni građani apeluju na EU, SAD i sve druge zemlje da dobro razmisle o tome jer je reč o kulturnoj baštini ne samo Srbije, već cele Evrope.\n"Još se nije osušila ni boja sa grafita koje je `OVK-ISIS` napisao po srpskim crkvama i manastirima", rekla je Mihajlovićeva.\nOna je podsetila da u Srbiji Srpska pravoslavna crkva (SPC) ima vlasništvo nad zemljom i objektima, odnosno manastirima i crkvama i da u procesu restitucije vraća imovinu, ne samo SPC već i Katoličkoj, Jevrejskoj, Islamskoj i drugim verskim zajednicama.\nIzvršni savet Uneska usvojio je danas dnevni red na kojem se nalazi i predlog preporuke za prijem s Kosova u članstvo te organizacije o čemu će biti reči 21. oktobra.


Nemački Wieland Electric ulaže u Čačak › Made-in-Germany.rs\nNemačka kompanija „Wieland Electric“ najnoviji je investitor koji će 1. oktobra pokrenuti proizvodnju i zaposliti preko 600 ljudi u čačanskoj radnoj zoni, na lokaciji propale fabrike „Cer“, gde trenutno posluje 11 domaćih i nekoliko stranih firmi.\nKompanija Wieland Electric se bavi proizvodnjom elektromaterijala, a za lokaciju gde će otvoriti svoje nove proizvodne pogone birala je između šest balkanskih zemalja i na kraju izabrala Čačak, prenosi „Glas zapadne Srbije“.\n– Pogledali smo više lokacija u Srbiji. Za Čačak je bilo odlučujuće, kako prisustvo Univerziteta, odnosno Tehničkog fakulteta, tako i velika podrška gradonačelnika. I naravo, bitan je i autoput do Beograda, koji će nam obezbediti da već od oktobra startujemo sa proizvodnjom – kaže Oliver Ajtrih, direktor Wieland Electric.\nPo rečima gradonačelnika Čačka Miluna Todorovića, nemački investitor već od oktobra planira da zaposli oko 60 radnika raznih profila zanimanja, a već u narednim godinama u ovoj velikoj i veoma respektabilnoj kompaniji radiće do 600 ljudi.\nWieland Electric je iznajmila zemljišnu parcelu na lokaciji nekadašnje fabrike „Cer“, koja je uspešno privatizovana i sada predstavlja mesto gde posluju srpske i svetske kompanije. Na ovoj lokaciji u Čačaku će 12. jula biti položen kamen temeljac za izgradnju fabrike još jedne nemačke kompanije, „Vorwerk“, koja će zaposliti preko hiljadu radnika.


Ruski vazdušni udari u Siriji - iz minuta u minut - 13.03.\nIzvor: Vostok.rs, 14.Mar.2018, 12:20\nSirija - put do pobede: Hronologija borbenih desjtava - Klinuti ovde ili na foto ispod\nPregled dešavanja na ratištu u Siriji za 13.03\nMinistarstvo odbrane Rusije o situaciji u Siriji\nNapredovanje sirijske vojske u Istočnoj Guti\nTurska: Centar Afrina opkoljen - Generalštab turske vojske objavio je da je u okviru operacije „Maslinova grančica“ centar grada Afrina stavljen pod potpunu opsadu, javlja Agencija „Anadolija“.\nTurske snage i Slobodna sirijska armija oslobodile su južno od centra grada Afrina 12 sela i zatvorile gradsko jezgro u obruč.\nUporedo s tim, turske snage otvorile su na jugu bezbedni koridor za civile koji žele da napuste grad.\nKako javlja agencija, turske snage su od početka operacije „Maslinova grančica“ oslobodile su 212 lokaliteta na više od 1.100 kilometara kvadratnih teritorije.\nStanovnici napuštaju Istočnu Gutu\nRaste podrška građana sirijskoj vojsci u Istočnoj Guti - Preko 3.000 građana Istočne Gute izašlo je na proteste zahtevajući od militanata da napuste tu teritoriju i oslobode pristup humanitarnom koridoru, saopštio je ruski Centar za primirje.\nKako se navodi, nezadovoljstvo građana Istočne Gute sve je veće, stoga i raste podrška građana sirijskoj vojsci.\nPored toga, danas je kroz humanitarni koridor izvezeno ukupno 76 ljudi, od kojih 49 dece, koji su potom prebačeni u izbeglički kamp Edeuer.\nIstovremeno, Centar navodi da su borci otvorili vatru po građanima koji su krenuli u pravcu koridora i da je u tom napadu poginulo petoro civila.\nMilitanti su takođe granatirali i pojedine četvrti Damaska — ispaljeno je 30 granata i tom prilikom su poginula tri civila, a 22 je ranjeno, navodi ruski Centar.\nAnkara: Uskoro ćemo očistiti Afrin od ekstremista - Turska će uskoro očistiti sirijski grad Afrin od ekstremista, a već je preuzela kontrolu nad više od pola tog područja, izjavio je danas portparol Vlade Turske Bekir Bozdag.\n„Očistili smo od terorista područje od 1.102 kvadratna kilometra u Afrinu. Uskoro ćemo doći do centra grada i očistiti i njega“, rekao je Bozdag, prenosi Rojters.\nTurska je u januaru pokrenula operaciju u severozapadnom sirijskom regionu i gradu Afrinu i zapretila je da će je nastaviti dalje ka istoku, prema Manbidžu, koji drže snage sirijskih Kurda, pod nazivom „Jedinice zaštite naroda“ (JPG).\nTe snage imaju podršku SAD, a Ankara ih vidi kao produženu ruku terorističke Radničke partije Kurdistana (PKK), koja se već decenijama bori protiv Turske.\nRT: Odgovorićemo ako životi naših ljudi budu ugroženi, uključujući Damask - Moskva - Moskva je spremna da odgovori ako budu ugroženi životi ruskih vojnika, uključujući i napade na Damask, rekao je šef ruskog Generalštaba Valerij Gerasimov.\n"Postoji mnogo ruskih savetnika, predstavnika ruskog centra za pomirenje suprotstavljenih strana i ruskih vojnika u Damasku i na objektima odbrane u Sirije", rekao je Gerasimov.\nTakođe, u slučaju da budu ugroženi životi ruskog vojnog osoblja, ruske oružane snage će odgovoriti odgovarajućim merama na "rakete" i "lansere" koji isporučuju ove projektile.\nMinistarstvo saopštava da ima informacije da militanti u Siriji planiraju da izvedu hemijske napade na civile kako bi se okrivila sirijska vlada. Prema Gerasimovu, oni su već poslali "civile" u Istočnu Gutu koji će "igrati žrtve" hemijskih napada. Članovi "Belih šlemova" i filmskih posada već postoje, naglasio je on.\nNakon "hemijskog napada", SAD će optužiti sirijsku vladu da gađa Istočnu Gutu. Štaviše, prema Gerasimovu, izložiće se "dokazi" masovnog ubijanja sirijskih civila od strane Damaska i Rusije. "Kao odgovor, Vašington će napasti četvrti Damaska pod kontrolom vlasti, ustvrdio je general.\nAmerički ambasador u UN-i Niki Hejlej u ponedeljak je upozorila da će Vašington preduzeti akcije ukoliko to ne uradi Savet bezbednosti. Kada Savet bezbednosti Ujedinjenih Nacija nije delovao nakon hemijskog incidenta u Han Šeikunu 2017. godine, Sjedinjene Države su uspešno pogodile vazdušnu bazu iz koje je Asad lansirao svoj hemijski napad", izjavila je Hejlijeva.\nOna je još jednom ustvrdila da Rusija i Damask nastavljaju da bombarduju "nevine civile" pod izgovorom borbi protiv terorizma. Međutim, ruski izaslanik u UN-u, Vasilij Nebenzja je odbacio navode, rekavši da zapadne zemlje koriste situaciju u Istočnoj Guti samo kao izgovor da vrše pritisak na Rusiju i slepo navode krivicu na Damask za bilo kakve incidente u zemlji.\nTakođe u ponedeljak, Nebenzja je optužio militantne grupe u gradu za korišćenje hlora. Dodao je da sirijska operacija u predgrađu Damaska ne krši rezoluciju 2401, pošto izuzima teroriste.\n"Oni [militanti] konstantno vrše napade na humanitarne koridore i kontrolne punktove, uključujući i tokom humanitarnih pauza", izjavio je Nebenzja. "Intenzivirali su upotrebu tunela kako bi provocirali sirijsku vojsku, a izlazi iz tih tunela su u područjima javnih zgrada, pre svega džamija, bolnica i marketa".\nPregled političkih i drugih vesti za 13.03.\nNebenzja: Sirija ima puno pravo da sprovodi antiterorističku operaciju - Ruski ambasador pri Ujedinjenim nacijama Vasilij Nebenzja izjavio je da sirijska vlada ima puno pravo da sprovodi antiterorističku operaciju na teritoriji svoje zemlje.\n„Antiteroristička operacija koju sprovodi sirijska vojska nije u suprotnosti sa Rezolucijom 2401. Sirijske vlasti imaju puno pravo da pokušaju da otklone pretnju po bezbednost svojih građana“, rekao je Nebenzja.\nNebenzja je situaciju u predgrađu Damaska opisao kao „leglo terorizma“.\n„Neprestani pokušaji terorista da osujete režim prekida vatre dovode do toga da se tenzije u Siriji i dalje održavaju na visokom nivou, a najkomplikovanija situacija je svakako u Istočnoj Guti“, dodao je on.\nSAD ponovo zapretile napadom na Siriju -\nAmbasador SAD pri Ujedinjenim nacijama Niki Hejli upozorila je da ukoliko Savet bezbednosti UN ne uspe da deluje u Siriji, Vašington će biti spreman na nove akcije, kao što je to bio slučaj prošle godine sa napadom na vazdušnu bazu sirijske vlade zbog korišćenja hemijskog oružja od strane Damaska.\n„Upozoravamo sve strane koje žele da nametnu svoju volju korišćenjem hemijskog oružja, a posebno se to tiče sirijskog režima“, rekla je Hejlijeva.\nOna je istakla da to nije put koji Vašington preferira. „Ali to je put za koji smo pokazali da ćemo njime krenuti i spremni smo da krenemo ponovo“, dodala je američka ambasadorka pri UN.\nMakron: Nepostojanje dijaloga sa Rusijom nije doprinelo rešavanju sirijske krize - Francuski predsednik Emanuel Makron izjavio je da je neophodno uspostaviti dijalog sa Rusijom kako bi se pronašlo mirno rešenje za sirijsku krizu.\n„Da li je nepostojanje dijaloga sa Rusijom u poslednjih nekoliko godina doprinelo rešavanju sirijske krize? Čini mi se da nije“, rekao je on.\nMakron je ocenio da Francuska još od maja prošle godine sprovodi doslednu politiku kada je reč o odnosima sa Rusijom i nastoji da uspostavi dijalog sa Moskvom koji bi doprineo konkretnim rešenjima.\nPredsednik Francuske je dodao i da je za Pariz principijelno važno da sirijske vlasti poštuju zahteve da se hemijsko oružje ne upotrebljava.


Бујановац добија нову канализациону мрежу вредну 31 милион евра\nHomeEkonomijaBujanovac dobija novu kanalizacionu mrežu vrednu 31 milion evra\nMinistar građevinarstva, saobraćaja i infrastrukture u Vladi Republike Srbije Tomislav Momirović održao je sastanak sa predsednikom Opštine Bujanovac Nagipom Arifijem, na kojem je bilo reči o realizaciji projekta “Čista Srbija” i izgradnji kanalizacione mreže u ovoj opštini na jugu zemlje.\nMomirović je istakao da je Bujanovac jedna od 65 opština u Srbiji koja je ušla u program “Čista Srbija” i time otvorila mogućnost konkurisanja za sredstva koja će se ulagati u regulaciju otpadnih voda i izgradnju kanalizacione mreže.\nZa ovu opštinu je predviđena investicija od 31 milion evra, koja će pokriti izgradnju 50 kilometara kanalizacione mreže i postrojenja za preradu otpadnih voda za 40.000 stanovnika, naveo je ministar.\nArifi je izrazio zadovoljstvo pozivom ministra Momirovića na sastanak, kako bi se stvorili uslovi za zajednički rad na unapređenju kvaliteta života stanovnika Bujanovca, važnog komunikacionog i društvenog centra na jugu Srbije.\nMomirović i direktor kineske građevinske korporacije CRBC Džang Sjaojuen potpisali su nedavno komercijalne ugovore o projektovanju i izgradnji kanalizacione infrastrukture i infrastrukture za odlaganje komunalnog čvrstog otpada u Srbiji.\nUgovorima će biti omogućeno projektovanje i izgradnja postrojenja za prečišćavanje otpadnih voda, kanalizacione mreže i pumpnih stanica u 65 lokalnih samouprava na 73 lokacije, kao i sanacija ili izgradnja regionalnih deponija na šest lokacija, navodi se u saopštenju Ministarstva građevinarstva, saobraćaja i infrastrukture.


Press Online :: Hronika :: Zrenjaninac osumnjičen za SILOVANJE ĆERKE danas bi trebalo da bude saslušan pred tužiocem\nZrenjaninac osumnjičen za SILOVANJE ĆERKE danas bi trebalo da bude saslušan pred tužiocem\nJ. Ć. (43) trebalo bi danas da bude saslušan u Višem tužilaštvu u Zrenjaninu zbog sumnje da je 31. oktobra silovao ćerku S. Z. (23). On je uhapšen u ponedeljak, kada mu je određeno zadržavanje do 48 sati.\nU zrenjaninskoj policiji, kojoj je jedna prijateljica navodno napadnute devojke prijavila silovanje, niko ni juče nije bio voljan da saopšti gde je i na koji način muškarac lociran i uhapšen. Prema nekim nezvaničnim informacijama, to se dogodilo u ulici u kojoj se osumnjičeni skrivao dok je trajala potraga za njim, pišu "Novosti".\nI dalje nije poznato ni mesto gde je navodno silovao svoju ćerku. Mogu se čuti priče da se gnusni čin dogodio na Kalvarijskom groblju u Zrenjaninu, ali prema sumnjama stanovnika Surdučke ulice, u kojoj osumnjičeni živi sa suprugom i ćerkama, sve se odigralo u njihovom komšiluku, u jednoj od trošnih, napuštenih kućica.\n- Poznajem ga kao mirnog i poštenog čoveka, koji koliko znam, nikada nije imao problema sa policijom - kaže prvi komšija osumnjičenog, dok je mladić iz Surdučke ulice dodao da mu zvuče nestvarno priče da se poput "malčanskog berberina" skrivao po rupama.\nPrema njegovim rečima, on čisto sumnja u te priče i objašnjava nam da je uhapšen u obližnjoj napuštenoj kući.\nOdgovor iz zrenjaninskog Višeg javnog tužilaštva nije dobijen, na pitanje da li je na osnovu lekarskog izveštaja, utvrđeno da li je devojčica zaista silovana, pišu "Novosti".


"Evropa treba da se pogleda u ogledalo, umesto što krivi nas za probleme sa gasom" - Biznis Telegraf.rs\n26/12/21 | 08:14\nPredstavnik Gasproma, Sergej Kuprjanov, kaže da je Rusija u Nemačku u 2021. isporučila 5,3 odsto više gasa nego prošle godine\n- Evropa ne bi trebalo da okrivljuje Gasprom za probleme za koje je sama odgovorna, bolje bi im bilo da se pogledaju u ogledalo - poručio je predstavnik ruskog gasnog giganta, Sergej Kuprjanov, komentarišući optužbe Zapada upućene Rusiji da "navodno ne isporučuje dovoljne količine gasa".\nOn je istakao da je Rusija u Nemačku isporučila 50,2 milijarde kubnih metara gasa ove godine, što je za 5,3 odsto više nego prošle. Optužbe na račun Rusije i Gasproma o tome da se navodno ne isporučuje dovoljno gasa Evropi - odbacio je kao "besmislene, neprihvatljive i neutemeljene".\n- Jednostavno rečeno, to je laž - rekao je Kuprjanov u intervjuu za televiziju Rosija 1.\nNa pitanje zašto Rusija nije rezervisala dodatne kapacitete za transport gasa, Kuprjanov je rekao da su "sve količine prema godišnjim ugovorima već dogovorene i da novi kapaciteti nisu rezervisani jer se to radi samo onda kada se isporuke ugovore, a ne obrnuto".\n- Brojni naši klijenti, između ostalog i iz Francuske, već su potpisali svoje godišnje ugovore i samim tim ne šalju dodatne zahteve. Mi rezervišemo kapacitete samo onda kada ugovorimo dodatne količine - naveo je Kuprjanov i dodao da je Gasprom došao do zaključka kako se poslednjih nekoliko dana Poljskoj šalje gas iz Nemačke reversom, a kasnije se taj gas šalje i Ukrajini.\nMeđutim, kako je ocenio, "to baš i nije racionalna odluka evropskih zemalja jer je zima tek počela, a već je utrošeno 47 odsto rezerve". Kazao je i da je cena tog gasa daleko skuplja nego što je to slučaj kada se kupuje direktno od Gasproma.


MIHAJLOVIĆ (SNS) POZVALA ŽENE DA GLASAJU: Izađite na izbore i zaokružite listu koja Beograd i Srbiju vodi u budućnost\n01.03.2018. 13:28h 01.03.2018. 13:28h\nBEOGRAD - Potpredsednica vlade Srbije i članica Predsedništva SNS-a Zorana Mihajlović pozvala je danas sve "supruge, majke i bake" da u nedelju izađu na izbore i glasaju za one koji Beograd i Srbiju vode u budućnost i koji su dokazali da imaju rezultat.\n"Žene će glasati za one koji brinu o njima, a ne za one koji ih se sete samo u kampanji, poput Dragana Đilasa i Aleksandra Šapića, koji su trudicama i porodiljama ostavili dug od 390 miliona dinara, koji je naša gradska vlast vratila i danas ne kasni ni dan s isplatom", rekla je Mihajlović, stoji u saopštenju.\nOna je pozvala žene da glasaju za one koji svojim radom i delima dokazuju da vole Beograd, a ne za one koji daju prazna obećanja i nude besplatne stvari koje će na kraju skupo koštati sve građane.\nPrema njenim rečima, žene su videle "kako se na kraju završe sve te\nbesplatne stvari koje nude Đilas i Šapić", te navodi da su tako roditelji za svoju decu plaćali vrtić duplo skuplje nego što je bilo potrebno.\n"Neće žene dozvoliti da oni koji su ih pljačkali ponovo vode Beograd", rekla je Mihajlović i pozvala sve građanke i građane Beograda da glasaju za "budućnost svoje dece".\n"Upravo zbog budućnosti, na listi 'Aleksandar Vučić - zato što volimo Beograd' su novi ljudi koji su svojim radom i delima pokazali koliko brinu i koliko vole ovaj grad. Oni su dokaz da Beograd ide u dobrom pravcu i oni zaslužuju da dobiju podršku građanki i građana Beograda", kaže Mihajlović.\nRADOJIČIĆ (SNS): Većina nas podržava, 4. marta ćemo to i pokazati\nZAVRŠNI SNS MITING U PIONIRU Vučić: Moj poziv svima je da gledamo u budućnost\nLINTA: Lista SNS omogućiće jednake uslove za život svima\nDRAGANA PEŠIĆ BELOJEVIĆ (SNS) ZA KURIR: Da decu vratimo sportu\nSNSZorana Mihajlovićbeogradski izborilokalni izboriglasanje


Tepić: Koketiranje EU sa Vučićem mora da prestane - Glas Šumadije\nNaslovna > Izbori/Bojkot > Tepić: Koketiranje EU sa Vučićem mora da prestane\n17/10/2021 17/10/2021 271Ostavi komentar na Tepić: Koketiranje EU sa Vučićem mora da prestane\nHipokrizija Evropske unije prema Srbiji i koketiranje sa režimom Aleksandra Vučića mora da prestane dok ne bude prekasno, pošto na pragu građanskog rata već jesmo – izjavila je potpredsednica Stranke slobode i pravde Marinika Tepić na međunarodnoj konferenciji evropskih socijal-demokrata “Evropska unija u tranziciji”, koja je tokom vikenda održana u Cavtatu.\nOna je ukazala na paralisano pravosuđe, “politiku” bezakonja i golu silu kojom upravlja Vučićev režim, na kriminal i korupciju koji su njegovo drugo ime, brutalnu propagandu protiv svakog njegovog kritičara, ali i na činjenicu da je Evropska unija, ćutke gledajući na sve to gotovo deset godina, saučestvovala u održanju na vlasti ovakvog režima: “Ne tražimo da neko drugi vodi naše bitke, ali ne treba ni da nam odmaže flertujući s Vučićem. Nikakve zelene ili druge važne politike ne mogu zaista biti na stolu, dok imamo ovakvu Srbiju u kojoj naši inspektori ne smeju ni da priđu, a kamoli uđu u kineske fabrike koje svakodnevno truju naše građane. Niko u Srbiji neće razumeti značaj obnovljivih izvora energije kada saznajemo da je najveći privatni graditelj mini-hidroelektrana kum Aleksandra Vučića i bivši direktor baš Elektro-mreža Srbije, Nikola Petrović. I još da mu sve to svojim novcem plaćaju svi građani Srbije preko računa za električnu energiju. Kao što niko u Srbiji neće pozdraviti vetro-parkove kada saznajemo da je najveći takav “Čibuk 1″ bio privatni biznis premijerke Brnabić sve dok nije ušla u Vladu”, kazala je Tepić.\nZa to vreme, dodala je Tepić, podrška pridruživanju Evropskoj uniji konstantno opada, evropske vrednosti su samo teze na papiru, dok paralelno postajemo kineska ekspozitura najprljavijih tehnologija i poslova na pragu Evrope.\nŽivotno i dugoročno važne teme panela konferencije, kao što su “Zeleni dogovor”, mini-šengen, ostale su u senci dominantnog problema kako same Srbije, tako i celog Zapadnog Balkana – manjak demokratije u većini zemalja regiona, a posebno u Srbiji.


Zbog krize izazvane korona virusom i tromesečnog zatvaranja "kraške lepotice", ove je godine je broj posetilaca 83 odsto manji nego lane, najviše zbog nedolaska stranih turista, prenosi agencija Hina.\nZaposlenima koji će biti otpušteni koncesionar i poznati preduzetnik Marjan Batagelj nudi otpremnine 10 odsto više od onih iz kolektivnog ugovora ili prezaposlenje u neku od njegovih drugih firmi.\n"Meni je najteže otpuštati jer sam godinama stvarao ovu ekipu i ko god ode, za nas je nenadoknadiv", rekao je Batagelj, prenose slovenački mediji.\nUprava firme u obrazloženju smanjivanja broja zaposlenih navodi da je ovogodišnji pad poseta sličan onome iz 1991. godine, kad je došlo do rata u Sloveniji i raspada nekadašnje zajedničke države.\nRačuna se da će otkaze dobiti 59 od 174 zaposlenih, što bi usledilo za mesec dana. Lani je Postojnsku jamu posetilo skoro 900.000 turista, a u dosadašnjem delu godine samo 140.000 hiljada, najviše početkom godine, dok nije došlo do tromesečnog zatvaranja zbog epidemije korona virusa.


Demograf Penev: Moguće je da nas na kraju godine bude za 80.000 manje | Novosadski informativni portal 021\nDemograf Goran Penev ocenio je da je u maju prekinut vrlo nepovoljan trend smrtnosti zabeležen u martu i aprilu, ali da je moguće da na kraju godine Srbija ima 80.000 manje stanovnika.\nKako je naveo, na to upućuju podaci Republičkog zavoda za statistiku (RZS) o broju umrlih i rođenih u prvih pet meseci ove godine.\nPenev je kazao da je u Srbiji u maju umrlo 10.525 osoba, što je smanjenje od nešto preko 2.000 umrlih u odnosu na stanje iz marta i aprila ove godine.\n"Međutim, i taj manji broj umrih u maju je za oko četvrtinu veći od broja umrlih u istom mesecu prošle i pretprošle godine, odnosno veći i od bilo kog mesečnog broja umrlih u 2019. godini", naveo je.\nPrema njegovim rečima, broj rođenih u maju (4.762) je neznanto veći nego u aprilu, ali je 2,7 odsto manji nego maja 2020. godine, a čak za 13 odsto manji nego istog meseca 2019.\n"Takva kretanja osnovnih vitalnih događaja su prošlog meseca rezulitirala više nego dvostruko većim brojem umrlih nego rođenih (221 umrli na 100 rođenih), tj. negativnim mesečnim prirodnim priraštajem od blizu 5.800 osoba. Stanje je još nepovoljnije ukoliko se ono posmatra od početka 2021. godine. Tada je za samo pet meseci broj umrlih bio za 33.000 veći od broja rođenih", kazao je Penev.\nO razmerama ovogodišnjeg negativnog prirodnog priraštaja, dodao je, vrlo ilustrativan je podatak da je za celu 2019. godinu iznosio 37.000.\n"Predviđanja za 2021. svakako nisu ohrabujuća. Ukoliko bi se zadržao ovogodišnji prosečan dnevni negativan prirodni priraštaj, do kraja godine, razlika između broja umrlih i broja rođenih bi mogla da dostigne 80.000", ocenio je demograf.\nU Srbiji u prvih pet meseci umrlo 31,2 odsto više nego u istom periodu prošle godine\ndemografija\tKorona virus\n27.06.2021\t• 14:58\n80 hiljada negativan priraštaj i još oko 50 hiljada iseljenih - znači opadanje stanovništva je dostiglo 2% godišnje. A neki se još lože da će smrdija trajati.\n26.06.2021\t• 20:29\ni treba josh da se smanji , ne moze covek da nadje posao , previse je ljudi\n26.06.2021\t• 20:21\nDeluje da dosta komentatora nije ni procitalo tekst ili ima problema sa razumevanjem istog pa spominje iseljavanje Srba zbog boljeg zivota. Nigde u tekstu se ne spominju ekonomske migracije, vec samo izrazito negativan odnos izmedju zivorodjenih i umrlih nastao velikim rastom stope smrtnosti, a sto je posledica kovida u cije postojanje Srbi ne veruju.


Švarc-Šiling: Dejton treba menjati,sad nije funkcionalan\nTanjug 13. decembra 2020. 15:28\nSARAJEVO – Bivši visoki predstavnik u Bosni i Hercegovini Kristijan Švarc-Šiling pridružio se onima koji u poslednje vreme pozivaju na promenu Dejtonskog sporazuma, jer, kaže bivši političar, nije funkcionalan, a BiH je potrebna pomoć međunarodne zajednice.\nŠvarc-Šiling je na skupu povodom obeležavanja 25. godišnjice Dejtonskog sporazuma, održanom u subotu, rekao da je Dejton imao za cilj pre svega da zaštiti interese tri najveće etničke grupe u BiH, ali da je BiH zbog toga učinio zemljom kojom je nemoguće upravljati i koja je, prema njegovoj oceni, „zaglavljena u slepoj ulici“.\nOn je rekao da mu je nekadašnji američki izaslanik za Balkan Ričard Holbruk preneo da namera Sporazuma nije bila da zadrži lošu situaciju u zemlji, već da je trebalo da bude osnov za napredak, prenosi portal Klix. ba.\nBosni i Hercegovini potrebno je pomoći u reformi Dejtonskog sporazuma, kaže Švarc-Šiling i tvrdi da kroz OHR međunarodna zajednica i dalje ima mogućnosti da to uradi.\n„Mnogi građani prizivaju međunarodnu pomoć u vezi promene Dejtona“, rekao je Švarc-Šiling.\nOn, takođe, tvrdi da se lideri Srba u BiH boje te ideje, jer je Republika Srpska u Dejtonu priznata kao politički entitet.


Završene Sportske igre, najuspešniji nagrađeni - juGmedia\nFinalnom utakmicom u malom fudbalu između ekipa „Torpedo“ i „Dona lajn SIK“ završene su ovogodišnje „Sportske igre Vranje 2020“ koje su po sedmi put, pod pokroviteljstvom grada, organizovali zaposleni u Sportskom savezu i Sportskoj hali.\nBratislav Antić predsednik Sportskog saveza ističe da su svi koji su učestvovali u organizaciji ovih Sportskih igara Vranju darivali jedan veliki sportski događaj u kome su pravi ljubitelji sporta uživli u brojnim sportskim nadmetanjima.\nNajuspešnijim ekipama i pojedincima su u Sportskoj hali, gde su održana takmičenja dodeljene diplome, pehari i priznanja.\nNajboljom na turniru u futsalu, prema Antićevim rečima, proglašena je ekipa „Dona lajn SIK“, drugo mesto pripalo je ekipi „Torpedo“, a treće je zauzela ekipa „Dvor sport kafe 23“, a na četvrtom je završila ekipa „Selpa 76“.\nZa najboljeg igrača turnira proglašen je Miljan Stajić iz ekipe“ Torpedo“, a najbolji golman je Milan Tasić iz ekipe „Dvor sport kafe 23“.\nTitulom najboljeg strelca na turniru okitio se Aleksandar Stošić iz ekipe „Dona lajn SIK“.\nPriznanje za fer plej ekipu u futsalu pripalo je ekipi „Voće promet“, a za najperspektivnijeg igrača imenovan je Milan Ristić. Idealnu petorku turnira čine golman Milan Tasić, Aleksandar Stošić,Marko Hristić, Miljan Stajić i Nemanja Milosavljević.\n„Ove godine su 28 stonotenisera takmičenje u stonom tenisu, svojom borbenošću, učinili veoma zanimljivim. Prvo mesto na turniru zauzeo je Petar Filipović, drugo mesto pripalo je Bratislavu Milenkoviću, treće Dušanu Petrićeviću, a četvrto je zauzeo Aleksandar Marković. Zahvalnica koja se dodeljuje najmlađem igraču na turnira otišla je u ruke Lazara Krstića“ , kaže Antić.\nIako je odbojka miks 2 na 2 ove godine po prvi put igrana na Sportskim danima, takmičari su se svojom požrtvovanošću na terenu potrudili da opravdaju poverenje organizatora.\nNajbolje rezultate na ovom truniru ostvarila je ekipa „Prle i Tihi“, drugo mesto osvojila je ekipa „Institucija“, treće ekipa „Mlade nade“ , koja je na ovom turniru imala najmlađi tim, a na četvrtom je završila ekipa „Master“.\nU basketu 3 na 3 prvo mesto i titulu najbolje ekipe na turiru osvojio je tim „Nesal stars“, drugo je pripalo ekipi „Pravosuđe“ , na trećem su se plasirali „Trinidad i Tobago“, a četvrto je zauzela ekipa „Keramika Bimber“.\nZa najperspektivnijeg igrača na turniru proglašen je Milan Antić dok je za najboljeg igrača MVP imenovan Dušan Antić iz ekipe „Nesal stars“. Idealnom trojkom u basketu 3 na 3 proglašeni su Stefan Stoimenović, Zoran Milanović i Dušan Antić.


U izveštaju se navodi da je 10 starijih pacijenata primljeno u bolnicu s mentalnim poremećajima i poremećajima u ponašanju zbog upotrebe te droge.\nAnaliza pokazuje porast broja ljudi starih 60 godina i više koji su se lečili od poremećaja povezanih s kokainom za 88 odsto od 2009. godine, kada je zabeleženo 45 prijavljenih, u odnosu na 379 ljudi ove godine.\nPrema podacima Službe, broj maloletnih osoba hospitalizovanih zbog korišćenja kokaina isti je kao prošle godine, ali je pet puta veći nego pre deset godina.\nDoktorka Emili Finč, sa Fakulteta za zavisnost Kraljevskog koledža za psihijatriju, kaže da je porast broja penzionera koji uzimaju drogu povezan s dugim životnim vekom, povećanjem čistoće droge i padom njene cene.\nOna ističe da je ovaj trend "duboko zabrinjavajuć"\n"Mnogi ljudi ne shvataju da upotreba kokaina može da izazove probleme s mentalnim zdravljem, zbog kojih ljudi mogu da završe i u bolnici", rekla je doktorka Finč.\nPENZIONERI DILUJU DROGU Britanski par uhapšen sa devet kilograma kokaina\nVeliki protest penzionera u Madridu\nAKCIJA AMERIČKE OBALSKE STRAŽE Na podmornici zaplenjeno skoro 5,5 TONA KOKAINA, uhapšeno četvoro krijumčara


Приказивање чланака по тагу Uprava za vetrinu - AGROPRESS - Udruženje novinara za poljoprivredu\nU Srbiji je situacija s afričkom kugom svinja pod kontrolom, izjavila je za „Politiku” Emina Milakara, direktorka Uprave za veterinu.\nPrema njenim rečima, poslednje prisustvo ove zarazne bolesti prijavljeno je sredinom septembra u selu Aleksandrovac, kod Negotina. Tada su preduzete sve neophodne veterinarske mere, teritorija u poluprečniku tri kilometra od ovog mesta proglašena je zaraženim područjem, a šira oblast – deset kilometara od žarišta – ugroženom zonom. U tom trenutku to je bila jedina opština u Srbiji u kojoj je registrovana ova bolest kod domaćih svinja.\nKako je rekla, posle toga u Srbiji nismo imali nova žarišta. Inače, od septembra prošle godine kontinuirano se, po planu, sprovodi aktivan nadzor nad klasičnom i afričkom kugom svinja.\nPodsetimo, Evropska agencija za bezbednost hrane (EFSA) pre dva dana je objavila saopštenje, svrstavši Srbiju, Albaniju, Bosnu i Hercegovinu, Hrvatsku, Grčku, Crnu Goru, Severnu Makedoniju, Sloveniju i teritoriju takozvanog Kosova u zemlje visokog rizika od pojave ove bolesti, preneo je Tanjug. Između ostalog se ističe da su konstantno pogoršanje situacije u okolnim zemljama, posebno u Rumuniji i Bugarskoj kao i prirodni migratorni putevi kretanja divljih svinja, imali za posledicu pojavu prvih slučajeva afričke svinjske kuge kod divljih svinja u Srbiji. Evropska agencija je pokrenula kampanju za prevenciju ove bolesti u regionu jugoistočne Evrope zbog blizine država u kojima je prisutna ova zarazna bolest.\nIz EFSA se, takođe, konstatuje da je Ministarstvo poljoprivrede Srbije preduzelo sve mere kako bi sprečilo širenje i kontrolu ove bolesti u populaciji divljih svinja i prenos virusa na domaće svinje, angažujući sve raspoložive resurse i veterinarske i lovačke organizacije.\nPodsećaju da virus afričke kuge svinja nije opasan po čoveka, ali je smrtonosan za domaće i divlje svinje i može imati razarajuće ekonomske posledice u pogođenim zemljama. Kako se navodi u saopštenju, Srbija je do sada isplatila više od 8,2 miliona dinara stočarima čije su svinje ubijene zbog afričke kuge svinja.\nmar 21, 2018 55888 Šumarstvo


Dun & Bradstreet: U Srbiji bolje poslovno okruženje | SEEbiz.eu\nObjavljeno: 28.02.2017 / 15:49\nU istoj grupi sa Srbijom u regionu su i Hrvatska, Bugarska, Madjarska, Makedonija i Albanija.\nBolji rejting u regionu imaju Slovenija i Rumunija, kao zemlje blagog rizika, a niži rejting od Srbije ima Bosna i Hercegovina sa vrlo visokim rizikom. Rejting dodeljen nekoj državi ukazuje na rizik poslovanja u toj zemlji i daje informaciju o efikasnosti plaćanja ka inostranstvu, kao i o isplativosti potencijalnih investicija.\nPo oceni stručnjaka DiB-a, poslovno okruženje u Srbiji se popravlja, a značajna unapredjenja u 2016. godini u odnosu na prethodnu godinu ostvarena su u oblasti izdavanja gradjevinskih dozvola, pokretanju biznisa i registraciji vlasništva.\nDun & Bradstreet je najveća i najstarija bonitetna kuća na svetu koja postoji više od 175 godina, a u Srbiji je zastupa kompanija Bisnode.\nTagovi: Dun & Bradstreet, poslovno okruženje u Srbiji, kreditni rejting Srbije


DOKTOR BOLJEVIĆ JE PRIMIO I DRUGU DOZU "SPUTNJIKA VE": Bezbedna je i efikasna - a ovo je istina o konzumaciji alkohola nakon vakcinacije\nRUSIJA je počela sa vakcinacijom protiv koronavirusa, a da je „Sputnjik Ve“ bezbedna i efikasna vakcina potvrdio nam je i prof. dr Sergej Boljević, šef katedre patologije čoveka na Sečenovskom Univerzitetu u Moskvi, koji je primio obe doze ove ove vakcine.\n- Odlično se osećam i poželeo bih ljudima da se vakcinišu i da steknu imunitet - poručuje doktor.\nProfesor Boljević poreklom je iz Crne Gore i specijalista je patofiziologije i pulmologije. U Rusiji živi od 1983. godine, kada je upisao Medicinski fakultet. Da će među prvima primiti vakcinu „Sputnjik Ve“ obećao je još u avgustu.\n„Sputnjik Ve“ bezbedna i efikasna vakcina\n- Prvu dozu vakcine dobio sam 11. novembra, a drugu 2. decembra. Nisam imao nikakvih nuspojava, a danas je tačno 42 dana od kako sam primio prvu dozu i sada sam zaštićen 100 posto od koronavirusa, što dokazuju i antitela koja su prisutna u sasvim dovoljnoj količini - priča nam dr Boljević.\nPre par dana su se, kaže, vakcinisali i članovi njegove porodice, supruga i kćerka.\n- I one se dobro osećaju, sve je u redu, nisu imale nikakvih nuspojava nakon vakcinacije.\nPrema njegovim rečima, Rusi se pridržavaju propisanih mera zaštite i nose maske.\n- Ja sam se, iskreno, jedno vreme pomalo pribojavao da izađem na ulicu, zbog malo veće kilaže koju imam, pa spadam u ugroženiju kategoriju. Sada sam već počeo da se krećem i mogu da kažem da je disciplina primetna, u prodavnicama se nose maske, a na ulazu stoji čovek koji meri temperaturu. Takođe, narod se trudi da drži distancu od metar i po, dva. Ali, mi se sada nalazimo u delu kada smo već izašli, što se kaže, „na plato“. U Rusiji se broj novozaraženih na dnevnom nivou kreće od 25 do 29 000, a u Moskvi pet do sedam hiljada. Smrtnost od koronavirusa se možda za nijansu povećala, ali u odnosu na druge zemlje Rusija je po stopi smrtnosti od koronavirusa na nekom stotom mestu - napominje Boljević.\nNema opuštanja dok se ne stvori kolektivni imunitet\nVakcinacija je u Rusiji počela i to je, dodaje on, narodu ulilo vrlo veliki optimizam.\n- Naravno, ne mislim da će se svi vakcinisati jer i ovde postoji dosta vakcinoskeptika koji odbijaju vakcinaciju. Ali, verujem da će se do leta ipak vakcinisati oko 60 do 70 odsto stanovništva kako bi se, uz one koji su već bili bolesni i stvorili antitela, oformio kolektivni imunitet - kaže Boljević.\nPrema njegovim rečima, vakcinacija je izuzetno značajna, ali i dalje poštovanje mera.\n- Primera radi, ja jesam vakcinisan, ali ako bez maske idem u prodavnicu meni virus može ući u nos, a ja ga mogu preneti nekome drugom. Dakle, prestanak nošenja maski i popuštanje discipline je moguće tek onda kada se stvori kolektivni imunitet, sa oko 70 posto vakcinisanih - napominje on.\nMože alkohol, ali u razumnim količinama\nU osvrtu na preporuke da se ne sme piti alkohol pre i nakon vakcinacije „Sputnjik Ve“ vakcinom, dr Boljević kaže da se tu misli na alkohol u velikim količinama i da je o tome razgovarao sa akademikom Aleksandrom Ginzburgom, koji je na čelu tima koji je napravio ovu vakcinu.\n- Velike količine alkoholnih pića smanjuju imunitet i mogu negativno da utiču na stvaranje antitela. Dakle, preporuka uzdržavanja od unošenja alkoholnih pića se na to odnosila, ali nije problem kada je reč o manjim količinama, da se popije čaša ili dve vina dnevno. To niko ne brani. Da je drugačije, verujem da bi broj onih koji nameravaju da se vakcinišu bio daleko manji - kaže kroz smeh dr Boljević i dodaje da je poslednja preporuka da se oni koji nameravaju da se vakcinišu uzdrže od unošenja alkohola tri dana pre i tri dana posle vakcinacije.\nOčekivani imunitet koji „Sputnjik Ve“ pruža - dve godine\nPovodom trajanja imuniteta koji stvara ruska vakcina, šef katedre patologije čoveka na Sečenovskom Univerzitetu u Moskvi kaže:\n- Osam meseci je period koji je prošao od kako su, krajem marta, vakcinisani naučnici Instituta Gamaleja. To je maksimum za koji do sada znamo i kod njih postoje antitela. Ali, s obzirom na to da druge vakcine koje su iz te grupe virusa, poput one za ebolu, pružaju zaštitu do dve godine i više, smatra se da bi i vakcina „Sputnjik Ve“ trebalo da održava imunitet do dve godine. To su poslednje informacije od strane akademika Ginzburga i njegove ekipe. U svakom slučaju nivo antitela će se pratiti. Neko će to pratiti dobrovoljno, a neko zbog prirode posla, poput lekara koji rade u crvenim zonama. Mi koji smo malo dalje od toga takođe moramo da pratimo nivo antitela da bismo znali kako da se ponašamo.\nRuska vakcina „Sputnjik Ve“ garantuje bezbednost od virusa korona 96 odsto, a u slučaju i da čovek koji je vakcinisan i oboli od ove infekcije, njegova klinička slika će biti izuzetno blaga.\nPOČELA RASPODELA U RUSIJI: Prvih 440 hiljada vakcina podeljeno za građane\n21. 12. 2020. u 15:46\nPUTIN OBEĆAO NA VELIKOJ KONFERENCIJI: Vakcinisaću se - imamo dobru, bezbednu i efikasnu vakcinu! (FOTO)\nMINISTAR LONČAR NAJAVIO: Srbija spremna da proizvodi vakcinu protiv korone sa Rusijom\n16. 12. 2020. u 23:34\nBRITANCI ZOVU RUSE U POMOĆ: "Astra Zeneka" hoće da kombinuje svoju vakcinu sa "sputnjikom V"\n11. 12. 2020. u 11:30\nruska vakcina Sergej Boljević Sputnjik Ve druga vakcinacija


eu.me - Ivanović u Berlinu: Podrška Slovačke i Malte Crnoj Gori na putu ka EU\nsubota, 16 januar 2016 16:39\nRazgovor ministra Ivanovića i Magdalene Lacko-Bartošove\nU razgovoru sa državnim sekretarom Ministarstva poljoprivrede Slovačke Magdalenom Lacko-Bartošovom ministar poljoprivrede Petar Ivanović je pored ostvarenih rezultata u pregovaračkim poglavljima iz oblasti poljoprivrede razgovarao i o političkoj podršci Slovačke tokom njenog predstojećeg Predsjedavanje EU.\n“Izazovi Slovačke poljoprivrede danas su održiva poljoprivredna proizvodnja, konkurentnost poljoprivrednih proizvoda na domaćem i svjetskom tržištu. Neprestano pokušavamo da unaprijedimo kvalitet, snizimo cijenu koštanja inputa u procesu proizvodnje kako bi dali mogućnost da slovački poljoprivredni proizvodi zadrže svoje mjesto na tržištu” istakla je Bartošova.\nMinistar Ivanović se zahvalio sa ukazanoj spremnosti za podrškom i razumijevanju potreba daljeg razvoja crnogorske poljoprivrede tokom slovačkog Predsjedavanja EU, kao i veoma korisnim sugestijama i savjetima Slovačke u procesu pregovora.\nPodrška Malte pregovorima Crne Gore u ribarstvu\nU bilateralnom susretu sa parlamentarnim sekretarom za poljoprivredu i ribarstvo Malte Roderikom Galdesom ministar Ivanović predstavio je ostvarene rezultate i trenutno stanje pregovora Crne Gore sa EU sa akcentom na poglavlje 13 – Ribarstvo.\nMinistar Ivanović izrazio je očekivanja u podršci Malte tokom predstojećeg Predsjedavanja EU, posebno u pregovaračkom procesu za oblast ribarstva jer Crna Gora očekuje otvaranje pregovara u ovom poglavlju u prvoj polovini 2016. godine.\nParlamentarni sekretar Galdes potvrdio je spremnost Malte i njenu punu podršku onome što su očekivanja Crne Gore u procesu pregovora kao i konkretnu podršku u vidu studijskih posjeta crnogorskih ribara Malti.\nNa ovaj način kroz razmjenu iskustava malih zemalja može uslijediti pravi razvoj poljoprivrede i ribarstva.\nNa marginama Globalnog foruma za hranu i poljoprivredu u Berlinu, ministar Ivanović imao je kraće susrete sa predstavnicima više međunarodnih organizacija i direktorata za poljoprivredu Evropske komisije.\nSporazum za intenzivniju saradnju sa Slovenijom\nIvanović se susreo i sa ministrom poljoprivrede, šumarstva i prehrane Slovenije Dejanom Židanom što predstavlja nastavak kontinuirane i uspješne saradnje dva ministarstva.\nMinistri su iskoristili priliku da nedavno postignuti dogovor u Podgorici oko potpisivanja Memoranduma pretoče u djelo.\nMemorandumom se predviđa dublja saradnja u oblasti poljoprivrede, bezbjednosti hrane, pčelarstva, šumarstva i lovstva, i definišu članovi komisije koji će pratiti dalji razvoj saradnje.\nIvanović se zahvalio slovenačkom kolegi na podršci prilikom studijske posjete Sloveniji za crnogorske proizvođače sira, koja je od velikog značaja za dalje razumijevanje procesa geografske zaštite poljoprivrednih proizvoda.\nDogovoren je nastavak programa stručnog osposobljavanja pčelara.\nTakođe, ministar Židan je predao zvaničan poziv ministru Ivanoviću da posjeti Sloveniju.\n“Možete računati na prisustvo Crne Gore planiranom događaju kao i podršku u inicijativi proglašnje 20. maja za Svjetski dan pčela” istakao je Ivanović.\n“U Crnoj Gori vidimo prijatelja i drago nam je da i ona u nama vidi svog prijatelja. Imam dobru saradnju sa ministrom Ivanovićem i sve što dogovorimo to i uradimo, tako smo prošle godine dogovorili tri stvari koje smo realizovali. Ove godine potpisali smo poseban sporazum u oblasti poljoprivrede između Slovenije i Crne Gore i time podigli našu saradnju na još veći nivo” istakao je ministar Židan.\nMemorandum o saradnji sa Baden-Virtembergom\nTokom bilateralnog susreta sa ministrom za ruralni razvoj i zaštitu potrošača Baden-Virtemberga Alexanderom Bondeom(Alexander Bonde) potpisan je još jedan memorandum o razumijevanju.\nPotpisivanje ovog sporazuma inicirano je tokom susreta dva ministra na sajmu “Zelena nedelja 2014. godine”.\nSporazum se prije svega odnosi na upravljanje prirodnim resursima, saradnju naučnih i obrazovnih institucija u oblasti šumarstva i razvojne projekte u ovoj oblasti. Ministri su se dogovorili da promovišu i unaprijede bilateralnu saradnju, podsticanjem saradnje među poljoprivrednicima dvije zemlje.\n“Veoma se radujemo što će naši eksperti iz šumarstva sarađivati sa relevantnim ekspertima iz Crne Gore. Šumarstvo je veoma važna tema i visoko je na našoj listi prioriteta, ali i na globalnom nivou. Imamo mnogo interesa za međunarodnu saradnju u ovoj oblasti. Zato, sada nakon potpisivanja Memoranduma o razumjevanju, izuzetno se radujemo saradnji sa Crnom Gorom” istakao je Bonde.\nJačanje saradnje sa Kosovom\nTokom susreta ministra Ivanovića sa ministrom poljoprivrede, šumarstva i ruralnog razvoja Kosova Memlijem Krasnićijem konstatovana je dobra saradnja u oblasti poljoprivrede i ruralnog razvoja dva susjeda.\nMinistar Krasnići je naglasio da je Crna Gora u procesu evropskih integracija u oblasti poljoprivrede značajno ispred Kosova i da očekuju da pozitivna iskustva koja je Crna Gora imala u sprovođenju reformi u ovoj oblasti i približavanju standardima EU kroz partnerstvo budu prenesena i na Kosovo.\nTokom sastanka je dogovorena uzajamna posjeta dva ministra, ali i poljoprivrednih proizvođača, kako bi se postojeće veze između dvije zemlje u oblasti poljoprivrede ojačale. Razgovarano je i o saradnji u oblasti bezbjednosti hrane, šumarstva, kao i o mogućnosti apliciranja za sredstva EU za projekte prekogranične saradnje.


Jeftini letovi sa Solomonskih otoka za Francusku Polineziju - Avionske karte Solomonski otoci Francuska Polinezija - eSky.ba\nLetovi sa Solomonskih otoka za Francusku Polineziju\nPretražite letove sa Solomonskih otoka za Francusku Polineziju\nProvjerite najbolje ponude letova sa Solomonskih otoka za Francusku Polineziju\n✔ Postoje li posebne ponude za letove sa Solomonskih otoka za Francusku Polineziju na eSky.ba?\n✔ Mogu li se pobrinuti za osiguranje prilikom rezervacije leta sa Solomonskih otoka za Francusku Polineziju?\n✔ Ako rezerviram let sa Solomonskih otoka za Francusku Polineziju, mogu li rezervirati ujedno i smještaj?\n✔ Koje avio-kompanije nude letove sa Solomonskih otoka za Francusku Polineziju?\nBudite sigurni, da na eSky.ba ponuda letova sa Solomonskih otoka za Francusku Polineziju uključuje ne samo niskotarifne avio-kompanije, već i one koje su specijalizirane za visoki standard.


Vlada Republike Srbije i Svetski ekonomski forum su zajednički osnovali Centar za četvrtu industrijsku revoluciju u Srbiji. Ovo je prvi takav centar u regionu, tek treći u Evropi (posle Osla i Moskve) i 16. u svetu koji je osnovao Svetski ekonomski forum. Centar je počeo sa radom u martu 2022. pod okriljem Kancelarije za informacione tehnologije i elektronsku upravu Vlade Republike Srbije, a uz podršku Programa Ujedinjenih nacija za razvoj (UNDP). Fokus Centra će biti u dve prioritetne oblasti - biotehnologiji i veštačkoj inteligenciji u zdravstvu, oblasti koje su već prepoznate kao ključne za budući ekonomski razvoj Srbije.\nKao prvi korak, danas su Jelena Begović, direktorka Instituta za molekularnu genetiku i genetičko inženjerstvo i dr Mihailo Jovanović, direktor Kancelarije za informacione tehnologije i elektronsku upravu potpisali Sporazum o korišćenju Nacionalne platforme za veštačku inteligenciju, kojim se ovom institutu obezbeđuje prostor za skladištenje podataka od značaja za dalja istraživanja. Data im je dodatna IT infrastruktura i podrška u korišćenju superkomjutera, odnosno Nacionalne platforme za veštačku inteligenciju. Time će se obezbediti da se podaci, koji siu ključni za donošenje zaključaka neuporedivo brže obrađuju, čime će se uštedeti meseci naučnoistraživačkog rada.\n„Svi smo svedoci da nauka i tehnologija jako brzo napreduju, a mi možemo da ih iskoristimo u svakodnevnom životu, tako da nam bude jednostavnji i lakši. Upravo to je uloga Centra – da povezivanjem nauke, novih tehnologija, znanja i privrede, pomogne da se bolje i efikasnije lečimo, da nam budu dostupni novi inovativni lekovi i aparati, da živimo u zdravijem društvu zahvaljujući tehnološkim rešenjima za odlaganje otpada ili automatskim meračima zagađenosti vazduha“, izjavila je Jelena Bojović, direktorka Centra Svetskog ekonomskog foruma za četvrtu industrijsku revoluciju u Srbiji.


Država je prepoznala problem zaposlenih žena koje kada ostanu trudne saznaju da im poslodavac nije mesecima uplaćivao doprinose.\nIsplata zarade trudnicama na bolovanju i u slučaju kada im poslodavac ne uplati doprinose novina je predviđena izmenama Zakona o zdravstvenom osiguranju. Ovaj propis još je u formi nacrta i na javnoj raspravi je do kraja februara. Sagovornice portala N1 podsećaju da prema trenutnim propisima nijedna trudnica, kojoj poslodavac ne uplaćuje doprinose, ne može da prima platu tokom trudničkog bolovanja. Nacrtom se, takođe, predviđa da lekari, a ne zaposleni, dostavljaju doznake o bolovanju poslodavcima, što bi, prema njihovom mišljenju, trebalo da skrati proceduru trudnicama omogući – bržu isplatu naknada.\nTagovi :Jasmina Mihnjak, Jovana Ružičić, porodiljska naknada, porodiljsko bolovanje, trudnička naknada, trudničko bolovanje, Zakon o finansijskoj podršci porodici sa decom, Zakon o zdravstvenom osiguranju


VUČIĆ: Nisam uvredio žene u fabrici u Kraljevu! Evo šta je predsednik Srbije još rekao... | Vestinet.rs\nPočetna TEMA DANA\tVUČIĆ: Nisam uvredio žene u fabrici u Kraljevu! Evo šta je predsednik Srbije još rekao…\n„Ovo je jedinstven slučaj u svetu da nekoga kritikujete zbog nečega što nije uradio ni rekao, ali biste voleli da je mislio ono što oni misle. To što neki imaju perverznu i pokvarenu maštu, meni to nikad nije padalo na pamet“, rekao je Vučić za televiziju Pink.\nOn je naveo da za šest godina, osim jednom prilikom, tokom poplava, kada je opsovao „sebi u bradu“, nije učinio nijednu nepristojnu stvar, već se uvek trudi da državu predstavlja na najbolji način i u zemlji i u inostranstvu.\n„Ne mogu da ulazim u glavu ljudi koji su dokoni i mrze, jer ne mogu da čestitaju na tome što tamo rade žene koje imaju i 50 i 60 godina, što ne traže samo mladu radnu snagu, već i žene koje su izgubile posao“, rekao je Vučić.\nOn je rekao da je vlasniku fabrike kazao da mora da vodi računa o radnicama, jer su to poštene, odgovorne, vredne i marljive radnice.\nVučić je nekoliko puta ponovio vlasniku da će teško naći 2.500 radnica, ukoliko žele da zapošljavaju samo žene, ali da su mu odgovorili da je za posao aplicirao samo jedan muškarac.\n„Video sam komentare Jankovića, Lutovca, sve te lidere pod tajkunskom kapom, moram da kažem da su za to nadležni drugi ljudi, ja nisam, ni politika nije. Ne mogu da pomognem“, rekao je Vučić.\nOn je istakao da kao osoba koja ima ćerku posebno vodi računa da ne uvredi žene.\n„Oni traže da odgovaram za nešto što nisam ni rekao ni učinio, već za nešto što oni misle ili su želeli da sam ja mislio“, kaže Vučić i istakao da nikada nije podigao ruku ni na dete, ni na ženu.\nVučić je kritikovan zbog opaske koju je uputio vlasniku fabrike u Kraljevu da je srećan, jer je sve žene uzeo da rade.


Svi znaju ko je Stiv Džobs, retko ko čuo za Morisa Hilemana\nBEOGRAD – Skoro da nema osobe na svetu koja ne zna ko je Stiv Džobs i mnogi koriste telefone koje je on izumeo, ali su retki oni koji znaju ko je Moris Hileman, a njegova otkrića spasila su milione ljudi u svetu.\nMedicinska otkrića bila su tema skupa „Otkriće za život“, koji je danas organizovala kompanija „MSD“.\n„Na žalost, danas ljudi nisu u dovoljnoj meri svesni koliko su te bolesti bile smrtonosne i koliki je značaj vakcina, jer su danas zahvaljujuci vakcinama difterija, dečija paraliza, velike boginje i mnoge druge bolesti, gotovo iskorenjene“, rekao je Petrović, a saopštili su organizatori.\n„Neverovatno je videti osobu koja se pred vratima smrti oporavlja za manje od mesec dana uzimajući naizgled obične tablete. Ova brzina napretka i promene algoritama lečenja veliki su izazov ne samo za lekare već i za tradicionalno trome zdrasvtvene sisteme, pa i za čitavo društvo“, istakla je ona.\n„To su otkrića koja znače život“, zaključila je ona.


Ugledni američki magazin\n„Balkanske zemlje trebaju garanciju od Evrope i SAD-a, da ih neće ostaviti ranjive i podložne Putinovim manipulacijama“, istaknuto je.\nPut balkanskih zemalja ka EU i NATO-u nikako ne odgovara ruskom predsjedniku Vladimiru Putinu, a konkretno u BiH, Putin je pomogao Dodiku da pobijedi na izborima koji su održani u oktobru ove godine, objavio je ugledni američki magazin Bloomberg.\n„Pozitivni koraci koje su napravile balkanske zemlje, predstavljaju loše vijesti za Putina. Crna Gora je postala članica NATO-a, Makedonija je na pragu okončanja spora sa Grčkom, pregovori o budućnosti Kosova napreduju, a BiH je imala izbore koji nisu bili obilježeni protestima kao primjerice 2014. godine. Putin sve to smatra jačanjem veza sa zapadnim zemljama koje, prema njegovom mišljenju, nastoje da okruže Rusiju sa svih strana i zbace je sa mjesta jedne od svjetskih sila. Zato se Rusija miješa u prilike na Balkanu“, navodi Bloomberg.\nDodaju da je Milorad Dodik za Putina vođa separatističkog pokreta među bosanskim Srbima, te mu je stoga i pomogao da pobijedi u trci za Predsjedništvo BiH.\n„Aktivnosti Rusije stvaraju probleme u Evropi i na Balkanu, jer destabiliziraju jugoistočno krilo kontinenta. Visoki zvaničnici EU zabrinuti su da bi se Balkan mogao vratiti ratovanju iz devedesetih godina prošlog stoljeća“, navedeno je.\nBloomberg podsjeća i da je ruska hakerska grupa izvela cyber napad na Ministarstvo odbrane Crne Gore, te dodaju da u Srbiji Rusija ima špijunski centar pod krinkom humanitarnog djelovanja.\n„Jačanju uticaja Rusije donekle je doprinijela i sama Evropa, budući da zemlje EU dugo u neizvjesnosti drže balkanske zemlje, kada je riječ o pristupanju Uniji. Da bi nastavile svoj put ka miru i stabilnosti, balkanske zemlje trebaju garanciju od Evrope i SAD-a, da ih neće ostaviti ranjive i podložne Putinovim manipulacijama“, istaknuto je.\n#izbori#izdvojeno#milorad dodik#rusija#vladimir putin#bosna i hercegovina#izbori 2018#u fokusu


Vršačka Opšta bolnica dobila više od 26 miliona dinara za nabavku medicinske opreme\nAutor : eVršac apr 05, 2019\nOpšta bolnica Vršac dobila je po osnovu Javnog konkursa Pokrajinskog sekretarijata za zdravstvo, sredstva u visini od 26.262.264,00 dinara, za nabavku medicinske opreme.\nDodeljena sredstva biće upotrebljena za nabavku laparoskopskog stuba sa setom instrumenata za primenu u hirurgiji, urologiji i ginekologiji , cistoskopa sa radnim kanalom za litotripsije za potrebe službe urologije, baterijski motorni sistem za službu ortopedije, anesteziološke radne stanice sa kompletnim hemodinamskim monitoringom i medicinsku opremu za otorinolaringologiju.\nNabavka medicinske opreme ima za cilj očuvanje i unapređenje zdravstvene zaštite. Ugovor o dodeli sredstava, uručio je predsednik Pokrajinske vlade Igor Mirović.\nOn je danas uručio ugovore vredne 1,4 milijarde dinara, za finansiranje i sufinansiranje nabavke medicinske i nemedicinske opreme, kao i ugovore za infrastrukturna ulaganja predstavnicima zdravstvenih ustanova u AP Vojvodini.\napr 08, 2019 2077 Vesti\napr 08, 2019 1856 Vesti\nmar 27, 2019 910 Vesti\nmar 27, 2019 758 Vesti\napr 12, 2019 525 Sportske vesti


Italija je nepobediva, imaju li Turci rešenje? - EURO 2020 - B92 - mediji.net\nItalija je nepobediva, imaju li Turci rešenje? - EURO 2020 - B92\nVečeras počinje Evropsko prvenstvo u fudbalu, a premijera je na rimskom Olimpiku.\nŠampion iz 1968. Italija igra protiv jedne od potencijalnih "mina" kontinentalnog turnira Turske.\n"Azuri" nemaju neki spektakularan sastav, nema u njemu istinskih superzvezda, ali Roberto Mančini ima poseban tim.\nTim koji niko nije pobedio već 25 utakmica, koji je do EURO stigao sa perfektnim učinkom u kvalifikacijama. A pored toga, nije to izboreno čuvenim "katanaćom", jer je Italija u kvalifikacijama postizala najmanje dva gola po meču, a u osam od devet...


MERKELOVA I OLAND PRODUŽILI SANKCIJE RUSIJI! Lavrov poručio: To je očajnički potez! - GlobalCir\nNjemačka kancelarka Angela Merkel izjavila je danas da sankcije protiv Rusije zbog krize na istoku Ukrajine treba produžiti jer nema napretka u sprovođenju sporazuma iz Minska.\n“Bit će neophodno ponovno produženje sankcija protiv Rusije. Mada bismo željeli bolji napredak u sprovođenju mirovnog procesa”, naglasila je Merkelova nakon sastanka sa francuskim predsjednikom Fransoa Olandom u Berlinu.\nOland je naglasio da podržava produženje sankcija protiv Rusije. “Moramo da nastavimo sa primjenom uslova sporazuma iz Minska, a kada se to ne čini moramo nastaviti sa sankcijama”, kazao je Oland.\nLavrov: Produženje sankcija Rusiji govori o očaju zapadnih lidera\nŠef ruske diplomatije Sergej Lavrov osudio je danas izjavu njemačke kancelarke Angele Merkel i predsjednika Francuske Fransoa Olanda da bi trebalo produžiti sankcije Rusiji. Lavrov je rekao da je novinarima u Beogradu da je u kontekstu Minskog sporazuma produženje sankcija Rusiji cinično i da govori o očaju zapadnih lidera.\nOn je dodao da je Sirija razlog za uvođenje sankcija Rusiji. “NATO je dirnuo u osinje gnijezdo u Siriji, a sada traži krivce”, rekao je Lavrov, prenose beogradski mediji. Ranije je njemačka kancelarka saopštila da će ekonomske sankcije Rusiji zbog situacije u Ukrajini morati da budu produžene.\nSergej Lavrov rekao je danas da Rusiju optužuju i za to što u Libiji ne mogu da se dogovore i što je u Jemenu sve propalo, a sad ih optužuju i za Siriju.\n“Za situaciju u tom regionu oko Sirije su odgovorne naše kolege iz NATO, za kršenje normi međunarodnog prava, rezolucija Savjeta bezbjednosti UN, a sada traže krivca”, rekao je Lavrov na konferenciji za novinare poslij zavrsetka ministarskog sastanka BSEC u Beogradu.\nOn je dodao da su prestavnici zemalja Grupe 7, bez Japana, ne samo Njemačka i Francuska, već i Italija, Kanada, objavile saopštenje u kojem optužuju Rusiju da sprječava UN da se dopremi humanitarna pomoć u Siriju, što je, kako kaže Lavrov, blago rečeno, neistina.\n“Optužili su nas da navodno zadržavamo sirijsko rukovodstvo da prihvati plan UN, što takođe nije istina, jer je sirijska vlada svoju saglasnost dala. Druga je stvar što se ekstremisti nisu potpisali na taj plan. Nama su predstavnici UN-a pokazali papir na kojoj nijednog od tih potpisa nije bilo, već samo spisak 7 ili 8 organizacija koje se nalaze u istočnom Halepu i navodno su spremne da dozvole prolaza humanitarne pomoći”, rekao je Lavrov. Međutim, potrebni su konkretni potpisi, koordinate tih grupa da bi sa njima bio postignut dogovor.\n“Svačega je bilo u tom saopštenju i o zločinima i prijetnjama svima koji podržavaju sirijsko rukovodstvo, ali to je u stvari nesposobnost naših zapadnih partnera da urazume one koje su stvorili sa jednim ciljem – da se smijeni sirijsko rukovodstvo. Oni su mislili da se može sarađivati sa ekstremistima ako je zajednički cilj svrgavanje Asada, a računali su da poslije ostvarivanja tog cilja da se razračunaju i sa ekstremističkim organizacijama”, rekao je Lavrov.\nAli, to nije moguće, istakao je Lavrov, dodavši da je zahvaljujući njihovim akcijama stvorena Al Kaida i Islamska država, a sada jača još jedna takva organizacija Al Nusra. “Mi smo kao i ranije spremni da sarađujemo u okviru ravnopravnog dijaloga sa svima koje utiču na situaciju u Siriji, a s ciljem da se što prije okončaju borbe, završi sa teroristima i započne politički proces pod okriljem UN”, rekao je Lavrov.